tripathysagar/odia_wiki huggingface dataset:
ତୁଙ୍ଗନାଥ , ପୃଥିବୀର ଉଛତମ ଶିବ ମନ୍ଦିର । ଏହା ଭାରତୀୟ ରାଜ୍ୟ ଉତ୍ତରଖଣ୍ଡର ରୁଦ୍ରପ୍ରୟାଗ ଜିଲ୍ଲାରେ ଥିବା ରଙ୍ଗନାଥ ପର୍ବତମାଳାର ପାଞ୍ଚ କେଦାର ମନ୍ଦିର ଭିତରୁ ଅନ୍ୟତମ ।ତୁଙ୍ଗନାଥ ପର୍ବତମାଳା ମନ୍ଦାକିନୀ ନଦୀ ଓ ଅଳକାନନ୍ଦା ନଦୀର ଉପତ୍ୟକା ଅଞ୍ଚଳ ସୃଷ୍ଟି କରିଥାଏ । ତୁଙ୍ଗନାଥ ମନ୍ଦିର ସମୁଦ୍ରପତ୍ତାନଠାରୁ 12,073 ଫୁଟ ଉପରେ ଚନ୍ଦ୍ରଶିଳାର ଶିଖରର ନିକଟରେ ରହିଛି । ଏହା ହିନ୍ଦୁ ଦେବତା ଶିବଙ୍କ ଉପାସନା ପିଠ । ମଦିର 1000 ବର୍ଷ ଆଗରୁ ନିର୍ମିତ ହେଇଥିବାର କୁହାଯାଇଥାଏ ଓ ଏହା ପାଞ୍ଚ କେଦାର ମନ୍ଦିର ମାଳରେ ତୃତୀୟ ମନ୍ଦିର । ଏହାକୁ ତୃତୀୟ କେଦାର ମଧ୍ୟ କୁହାଯାଏ । କିମ୍ବଦନ୍ତୀ ଅନୁସାରେ ଏହା ମହାଭାରତର ପାଣ୍ଡବମାନଙ୍କ ସହ ସଂଶ୍ଳିଷ୍ଟ । କିମ୍ବଦନ୍ତୀ ହିନ୍ଦୁ ପୁରାଣ ଅନୁସାରେ ଭଗବାନ ଶିବ ଓ ତାଙ୍କ ପତ୍ନୀ ପାର୍ବତୀ ହିମାଳୟରେ ରହୁଥିଲେ । ଭଗବାନ ଶିବ କୈଲାଶ ପର୍ବତରେ ଅବସ୍ଥାନ କରୁଥିଲେ ଓ ପାର୍ବତୀଙ୍କୁ ଶୈଳ ପୁତ୍ରୀ କୁହାଯାଇଥାଏ । କିମ୍ବଦନ୍ତୀ ଅନୁସାରେ ପାଞ୍ଚ ପାଣ୍ଡବ ଏଠାରେ ପାଞ୍ଚଟି କେଦାର ମନ୍ଦିର ନିର୍ମାଣ କରିଥିଲେ ।ବ୍ଯାସ ଋଷି ପାଣ୍ଡବମାନଙ୍କୁ ଉପଦେଶ ଦେଇଥିଲେ ଯେ ଯେହେତୁ ସେମାନେ ତାଙ୍କର ସମ୍ପର୍କିତ କୌରବ ମାନଙ୍କୁ ଯୁଦ୍ଧ କରି ନିପାତ କରି ଥିଲେ ସେଇଥିପାଇଁ ଆଗରୁ ଭଗବାନ ଶିବଙ୍କ ସନ୍ତୁଷ୍ଟି ପାଇଁ ଆଗରୁ ସେମାନେ ପାଞ୍ଚ କେଦାର ମନ୍ଦିର ସ୍ଥାପନା ପୂର୍ବକ ଶିବଙ୍କୁ ସନ୍ତୁଷ୍ଟ କରିବା ଊପାସନାର ବ୍ୟବସ୍ଥା କରିବା ଭଲ ହେବ । ସେହି ଅନୁସାରେ ପାଣ୍ଡବମାନେ ଭଗବାନ ଶିବଙ୍କ ଆବାସ ହିମାଲୟ ପର୍ବତମାଳାରେ ପାଞ୍ଚ କେଦାର ମନ୍ଦିର ନିର୍ମାଣ କରିଥିଲେ ।ଯେତେବେଳେ ପାଣ୍ଡବମାନେ ଶିବଙ୍କୁ ଖୋଜିଲେ ଭଗବାନ ଶିବ ତାଙ୍କୁ ସେମାନେ ନିଜ ବଂଶଜଙ୍କୁ ହଟା ଅପରାଧ କରିଥିବାରୁ ଦେଖା ନ ଦେଇ ଶଣ୍ଢରୂପ ଧାରଣ କରି ଗୁପ୍ତକାଶୀ ସ୍ଥାନରେ ଆତ୍ମଗୋପନ କରିଥିଲେ ।ପାଣ୍ଡବମାନେ ଶଣ୍ଢର ପାଞ୍ଚଟି ଅଙ୍ଗକୁ ବୁଝାଉଥିବା ଅପଞ୍ଚତି କେଦାର ମନ୍ଦିର ନିର୍ମାଣ କରିଥିଲେ ।ସେହି ଅନୁସାରେ ତୁଙ୍ଗନାଥ ମନ୍ଦିର ବାହୁକୁ ପ୍ରତିନିଧିତ୍ୱ କରିଥାଏ ।ମସ୍ତକ ରୂପେ ରୁଦ୍ରନାଥ , କୁଜ ର୍ଯପେ କେଦାରନାଥ ଜଟା ରୂପେ କଳ୍ପେଶ୍ୱର ରହିଥିଲା । ମଧ୍ୟ ଅଂଶକୁ ମାଧ୍ୟମେଶ୍ୱର ମନ୍ଦିର ବୋଲି କୁହାଯାଇଥାଏ । ପ୍ରବାଦ ଅନୁସାରେ ରାମାୟଣ ସମୟରେ ଭଗବାନ ରାମ ଚନ୍ଦ୍ରଶିଳାଠାରେ ତପସ୍ୟା କରିବାକୁ ଯାଇଥିଲେ । ଏହି ଚନ୍ଦ୍ରଶିଳା ତୁଙ୍ଗନାଥର ନିକଟରେ ରହିଛି । କଥିତ ଅଛି ରବଣ ମଧ୍ୟ ଶିବଙ୍କୁ ଉପାସନା କରିବାକୁ ଏଠାକୁ ଆସିଥିଲେ । . ଆରାଧନା ଅଷ୍ଟମ ଶତାବ୍ଦୀଠାରୁ ହିନ୍ଦୁ ମୁଖ୍ୟ ଗୁରୁ ଶଙ୍କାରାଚାର୍ଜ୍ୟଙ୍କ ଆଦେଶ ଅନୁସାରେ ସମସ୍ତ ମନ୍ଦିରକୁ ମାଇଠାଣି ବ୍ରାହ୍ମଣ ପୂଜକ ଦକ୍ଷିଣ ଭାରତରୁ ଆସି ରହିଥାନ୍ତି । କେବଳ ତୁଙ୍ଗନାଥ ମନ୍ଦିର ପାଇଁ ସ୍ଥାନୀୟ ମକୁମମଠ ଗ୍ରାମରୁ ବ୍ରାହ୍ମଣ ପୂଜକ ରହନ୍ତି ।ମନ୍ଦିରର ଦୈନିକ ରୀତି ସକାଳୁ ଆରଭ ହେଇ ଥାଏ । ଶୀତ କାଳରେ ମନ୍ଦିର ବନ୍ଧ ରହେ ଓ ଏଠାରୁ 19 କିଲୋମିଟର ଦୂର ମକୁମମଠକୁ ଅସ୍ଥାୟୀ ଭାବରେ ମୂର୍ତି ରଖି ପୂଜା କରାଯାଇଥାଏ । ଭୌଗୋଳିକ ଅବସ୍ଥିତି ମନ୍ଦାକିନୀ ନଦୀ ଓ ଅଳକାନନ୍ଦା ନଦୀର ଜଳକୁ ବିଭାଜନ କରୁଥିବା ପର୍ବତର ଶିଖରରେ ତୁଙ୍ଗନାଥ ମନ୍ଦିର ଅବସ୍ଥିତ । ତୁଙ୍ଗ ନାଥର ତୁଙ୍ଗଠାରୁ 3ଟି ଝରଣା ବାହାରି ସେଥିରୁ ଆକାଶକାମିନୀ ନଦୀ ସୃଷ୍ଟି ହେଇଥାଏ । ଏହି ଶ୍ରୁଙ୍ଗ ଚନ୍ଦ୍ରଶିଳା ଶ୍ରୁଙ୍ଗଠାରୁ 2 କିଲୋମିଟର ଦୂର । ଏଠାରେ ଟ୍ରେକିଙ୍ଗ ସ୍ଥଳ ଥିବା ବେଳେ ନିକଟରେ କେଦାରନାଥ ବନ୍ୟ ପ୍ରାଣୀ ଅଭୟାରଣ୍ୟ ରହିଛି । ଏଠାରୁ ନନ୍ଦା ଦେବୀ , କେଦାରନାଥ ଆଦି ନରଫାବୃତ ଶ୍ରୁଙ୍ଗ ସବୁ ଦୃଷ୍ଟି ଗୋଚର ହେଇ ସନ୍ଧ୍ଯା ସମୟରେ ସୂର୍ଯ୍ୟର ଆଲୋକ ପଡି ଚମତ୍କାର ରାଗ ଦେଖାଯାଇଥାଏ । ଟ୍ରେକିଙ୍ଗ ଓ ଗମନାଗମନ ଛାଞ୍ଚ: ହିନ୍ଦୁ ଧର୍ମ ପାଇଁ ଏହା ଏକ ଅତୀବ ମହତ୍ୱପୂର୍ଣ ସ୍ଥଳୀ ହେବା ସହ ପର୍ଯ୍ୟଟକ ମାନଙ୍କ ପାଇଁ ଏହା ଖୁବ ଆକର୍ଷକ । ପ୍ରକୃତି ଏଠାରେ ତାର ସମସ୍ତ ସଂଭର ଅଜାଡି ଦେଇଥିବା ବେଳେ ଦେଶ ଓ ବିଦେଶରୁ ଅନେକ ପର୍ଯ୍ୟଟକମାନେ ଏଠାରେ ଖୁସିରେ ଟ୍ରେକିଂ କରିବାକୁ ଆସିଥାନ୍ତି । ରୁଦ୍ରପ୍ରୟାଗରୁ 63 କିଲୋମିଟର ରାସ୍ତା ଜାତୀୟ ରାଜପଥ 58ରେ ଆସି ଚୋପତାରେ ପହଞ୍ଚିଲେ ସେଠାରୁ ଏହି ସ୍ଥାନ 4 କିଲୋମିଟର । ଶୀତ କାଳ ଛଡା ଅନ୍ୟ ଦିନ ଏଠାକୁ ଆସି 2 କିଲୋମିଟର ଟ୍ରେକିଙ୍ଗ କରି ଚନ୍ଦ୍ର ଶିଳା ବା ନୀଳକଣ୍ଠ ଓ କେଦାରନାଥ ଶ୍ରୁଗକୁ ଯାଇ ହୁଏ ।
ଭାଦ୍ରପଦ କୃଷ୍ଣ ଏକାଦଶୀକୁ କାଳୀୟଦଳନ ଏକାଦଶୀ ବା ଅଜା ଏକାଦଶୀ କୁହାଯାଏ । ଏହି ଦିନ ଶ୍ରୀମନ୍ଦିରରେ ଜଗନ୍ନାଥଙ୍କୁ କାଳୀୟଦଳନ ବେଶରେ ସଜ୍ଜିତ କରାଯାଇଥାଏ । ଏହି ଏକାଦଶୀ ବ୍ରତ କରିବାଦ୍ୱାରା ସମସ୍ତ ପାପ ନାଶ ହୋଇଯାଏ । ଯେଉଁ ବ୍ୟକ୍ତି ଏହିଦିନ ଭଗବାନ ଋଷିକେଶଙ୍କୁ ପୂଜା କରିବ ବୈକୁଣ୍ଠ ପ୍ରାପ୍ତି ଅବଶ୍ୟ କରିପାରିବ ବୋଲି ମଧୁସୂଦନ ଯୁଧିଷ୍ଠିରଙ୍କୁ କହିଛନ୍ତି । ଏହି ଏକାଦଶୀର ମାହାତ୍ମ୍ୟ ହେଉଛି ପ୍ରାଚୀନ କାଳରେ ରାଜା ହରିଶ୍ଚନ୍ଦ୍ର ତଥା ଚକ୍ରବର୍ତ୍ତୀ ରାଜା ଶାସନ କରୁଥିଲେ । ସେ ବିଶ୍ୱାମିତ୍ରଙ୍କୁ ନିଜର ସମସ୍ତ ସମ୍ପତ୍ତି, ରାଜ୍ୟ ଦାନ କରିବାପରେ ଦକ୍ଷିଣା ଦେବା ନିମନ୍ତେ ନିଜ ପରିବାରକୁ ମଧ୍ୟ ବିକ୍ରି କରିଦେଲେ । ଫଳରେ ସେ ଚଣ୍ଡାଳର ଦାସ ହୋଇ ସତ୍ୟକୁ ଧାରଣ କରି ମୃତକଙ୍କ ବସ୍ତ୍ର ଗ୍ରହଣ କରୁଥିଲେ । କିନ୍ତୁ କେବେ ସେ ସତ୍ୟରୁ ବିଚଳିତ ହେଉ ନଥିଲେ । କ ଣ କରିବେ, କୁଆଡ଼େ ଯିବେ ଏବଂ କିପରି ଉଦ୍ଧାର ହେବେ ଇତ୍ୟାଦି ଚିନ୍ତାର ସମୁଦ୍ରରେ ସେ ସର୍ବଦା ଘେରି ହୋଇ ରହୁଥିଲେ । ଏମିତି କେତେବର୍ଷ ଗଲା ଦିନେ ରାଜା ସମୁଦ୍ର କୂଳରେ ଚିନ୍ତାରେ ଥିବାବେଳେ ଗୌତମ ଋଷି ସେଠାରେ ପହଞ୍ଚିଲେ । ରାଜା ତାଙ୍କୁ ପ୍ରଣାମ କରି ତାଙ୍କର ବେଦନା ଜଣାଇଲେ । ଋଷି ତାଙ୍କୁ ଅଜା ଏକାଦଶୀ ବ୍ରତ କରିବାକୁ ପାଇଁ କହିଲେ । ଭାଦ୍ରପଦ କୃଷ୍ଣପକ୍ଷରେ ବିଧିବଦ୍ଧ ଭାବେ ଏହିବ୍ରତ କଲେ ତୁମର ସମସ୍ତ ପାପ ନଷ୍ଟ ହୋଇଯିବ । ଏତିକି କହି ଗୌତମ ଋଷି ଅନ୍ତର୍ଦ୍ଧାନ ହୋଇଗଲେ । ଋଷିଙ୍କ କହିବାନୁସାରେ ରାଜା ବ୍ରତ ପାଳନ କଲେ । ବ୍ରତ କରିବାଦ୍ୱାରା ରାଜାଙ୍କର ସମସ୍ତ ପାପ ନଷ୍ଟ ହେଲା । ନିଜ ପୁତ୍ର ଓ ପତ୍ନୀ ସହ ରାଜ୍ୟର ସମସ୍ତ ଧନ ସେ ଫେରିପାଇଲେ । ଶେଷରେ ସେ ସମସ୍ତ ପାପରୁ ମୁକ୍ତି ହୋଇ ସ୍ୱର୍ଗଲୋକ ଗମନ କଲେ ।
ହୋମୱାର୍ଡ଼ ୨୦୧୯ ମସିହାରେ ନରିମନ ଆଲିଭଙ୍କ ନିର୍ଦ୍ଦେଶନାରେ ନିର୍ମିତ ଏକ ୟୁକ୍ରେନିୟ ଚଳଚ୍ଚିତ୍ର । ଏହା ୨୦୧୯ ମସିହାରେ କାନ୍ସ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇଥିଲା । ୟୁକ୍ରେନରୁ ଏହି ଚଳଚ୍ଚିତ୍ରଟିକୁ ୯୨ତମ ଓସ୍କାର ପୁରସ୍କାରର ଶ୍ରେଷ୍ଠ ଆନ୍ତର୍ଜାତିକ ଚଳଚ୍ଚିତ୍ର ବିଭାଗରେ ପୁରସ୍କାର ନିମନ୍ତେ ନାମାଙ୍କିତ ହୋଇଥିଲା କିନ୍ତୁ ଏହାକୁ ମନୋନୀତ କରାଯାଇନଥିଲା । ବିଷୟବସ୍ତୁ ଋଷିଆ ଓ ୟୁକ୍ରେନ ମଧ୍ୟରେ ହୋଇଥିବା ଯୁଦ୍ଧରେ ନିହତ ନଜିମର ଶବ ସଂଗ୍ରହ ସମୟରେ ନଜିମର ପିତା ମୁସ୍ତାଫା ଏବଂ ତାଙ୍କ ସାନ ଭାଇ ଅଲିମ ମଧ୍ୟରେ ଝଗଡ଼ା ହୁଏ । ମୁସ୍ତାଫାକୁ କ୍ରିମିୟାର ଇସଲାମିୟ ପରମ୍ପରା ଅନୁଯାୟୀ ପୁଅ ନଜିମର ଶବ ସତ୍କାର ନିମନ୍ତେ ୟୁକ୍ରେନର ରାଜଧାନୀ କିଭରୁ କ୍ରିମିୟାକୁ ଯିବାକୁ ପଡ଼େ । କାହାଣୀଟି ଗୋଟିଏ ଶବାଗାରରୁ ଆରମ୍ଭ ହୋଇ, ୟୁକ୍ରେନର ରାଜଧାନୀ କିଭରୁ କ୍ରିମିୟା ପର୍ଯ୍ୟନ୍ତ ଜିପରେ ବସି ଏକ ସଡ଼କ ଯାତ୍ରା ମଧ୍ୟରେ ଗତିଶୀଳ ହୋଇଛି । ବାଟରେ ଗାତରେ ପଡ଼ି ଜିପଟି ଦୁର୍ଘଟଣାଗ୍ରସ୍ତ ହୁଏ । ଅଲିମ ଜିପଟିକୁ ନିକଟସ୍ଥ ଏକ ଗାଡ଼ି ମରାମତି ଗାରେଜକୁ ନେଇଯାଇଛି । ସେଠାରେ ସେ ଗାରେଜ ମିସ୍ତ୍ରୀର ନାତୁଣୀକୁ ଭେଟିଛି । ଝିଅଟି ଅଲିମକୁ ନିକଟସ୍ଥ ନଦୀପାଖକୁ ଯିବାପାଇଁ ପ୍ରବର୍ତ୍ତାଇଛି । ଏହି ସମୟରେ ସେଠାର ସ୍ଥାନୀୟ ଲୋକମାନେ ମୁସ୍ତଫା ଓ ଅଲିମଙ୍କର ମନିପର୍ସଟି ଓ ଅନ୍ୟାନ୍ୟ ଆସବାବପତ୍ର ଛଡ଼ାଇ ନେଇଛନ୍ତି । ସେଠାରେ ଅଲିମ ଓ ମୁସ୍ତାଫା ନିଜର ଝଗଡ଼ା ଭୁଲି ଏକାଠି ହୋଇ ସ୍ଥାନୀୟ ଲୋକଙ୍କ ସହିତ ଲଢ଼ି ନିଜକୁ ରକ୍ଷା କରିବା ସହ ନିଜ ଅର୍ଥ ଓ ଆସବାବପତ୍ର ଫେରି ପାଇଛନ୍ତି । ସେଠାରୁ ସେମାନେ ବନ୍ଧୁ ବସ୍ୟଙ୍କ ଘରେ ପହଞ୍ଚିଛନ୍ତି ଓ ସେଠାରେ ମୁସ୍ତାଫାଙ୍କ ଅସୁସ୍ଥତା ବିଷୟରେ ଜଣାପଡ଼ୁଛି । ବନ୍ଧୁ ବସ୍ୟଙ୍କ ଘରଠାରୁ ମୁସ୍ତାଫାଙ୍କର ନିଜ ଘରର ଦୂରତା ବେଶୀ ନୁହଁ । ମୁସ୍ତାଫା, ବନ୍ଧୁ ବସ୍ୟଙ୍କୁ ମନେଇ ଏକ ଛୋଟ ନୌକା ଉଧାର ନେଇଛନ୍ତି ଓ ନିଜ ଘର ପର୍ଯ୍ୟନ୍ତ ଗସ୍ତ ସମ୍ପୂର୍ଣ୍ଣ କରିଛନ୍ତି । ଚଳଚ୍ଚିତ୍ରଟିର ଗ୍ରହଣୀୟତା କଲାଇଡ଼ରଓ ଗାର୍ଡ଼ିୟନ ଆଦି ପତ୍ରିକା ଏହି ଚଳଚ୍ଚିତ୍ରଟିକୁ ୟୁକ୍ରେନର ସର୍ବକାଳୀନ ଶ୍ରେଷ୍ଠ ଚଳଚ୍ଚିତ୍ରମାନଙ୍କ ମଧ୍ୟରେ ଅନ୍ତର୍ଭୁକ୍ତ କରିଛନ୍ତି ।
ନାବୁମେଟୋନ ହେଉଛି ଏକ ନ‌ନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ  , ଯାହା ଓଷ୍ଟିଓଆର୍ଥ୍ରାଇଟିସ ଏବଂ ରିଉମାଟଏଡ ଆର୍ଥ୍ରାଇଟିସ୍ ପରି ଅବସ୍ଥାରେ ରୋଗମାନଙ୍କରେ ହେଉଥିବା ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ। ଯଥାସମ୍ଭବ ଅଳ୍ପ ସମୟ ପାଇଁ ଏହା ବ୍ୟବହାର ସୁପାରିଶ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, କୋଷ୍ଠକାଠିନ୍ୟ, ମୁଣ୍ଡ ବୁଲାଇବା, ଫୁଲା, ମୁଣ୍ଡବିନ୍ଧା, ରାସ, କାନନାଦ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ଜନିତ ସମସ୍ୟା, ହୃଦ୍‌ଘାତ,ଖାଦ୍ୟନଳୀ ରକ୍ତସ୍ରାବ, ଉଚ୍ଚ ରକ୍ତଚାପ, ଆନାଫାଇଲାକ୍‌ସିସ୍ ଏବଂ ହୃଦ୍‌ପାତ ଅନ୍ତର୍ଭୁକ୍ତ ହୋଇପାରେ । ଗର୍ଭଧାରଣର ଶେଷ ଭାଗରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା କ‌କ୍ସ-୧ ଓ କ‌କ୍ସ-୨କୁ  ( -1 ଏବଂ -2) ଅବରୋଧ କରି କାର୍ଯ୍ୟକ୍ଷମ ହୁଏ  । ୧୯୯୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ନାବୁମେଟୋନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪ ସପ୍ତାହ ଚିକିତ୍ସା ପାଇଁ ପ୍ରାୟ ୭ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୬ ଡଲାର ଅଟେ ।
ଆଙ୍ଗୋଲାଟିଟାନ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଆଫ୍ରିକାରୁ ମିଳିଥିଲା । ଏକ ଅଙ୍ଗପ୍ରତ୍ୟଙ୍ଗ ସମ୍ମୁଖର ଆଧାରରେ, ଏହା ଅକ୍ଟାଭିଭୋ ମାଟେଅସ ଏବଂ ସହକର୍ମୀ ମାନଙ୍କଦ୍ୱାରା ୨୦୧୧ ମସିହାରେ ବର୍ଣ୍ଣିତ କରାଯାଇଥିଲା । ଏହା ଏକମାତ୍ର ପ୍ରଜାତି ଅଙ୍ଗୋଲାଟିନ ଏଣ୍ଡମଷ୍ଟର ଅଟେ । ଆଙ୍ଗୋଲାଟିଟାନ ନିଜ ସମୟର ଏକ ଉଦ୍ଦାରୀକରଣ ଋପ ଥିଲାସ, ଯାହା ବିଲୁପ୍ତ କ୍ରୀଟୋସିୟସରେ ଏକ ବେଶଲ ଟିଟୋନୋସୋରିଫାର୍ମ ସ୍ୟୁରୋପୋଡ ଥିଲା, ଯେବେ ଅଧିକ ବ୍ୟୁତ୍ପନ୍ନ ଡାଇନେସର ଅଧିକ ଥିଲେ । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଆଙ୍ଗୋଲାଟିଟାନ ଏକ ତୃଣଭୋଜୀ ଜୀବ ଥିଲା । ଡିସ୍କଭରୀ ଓ ନାମାଙ୍କନ ଅଙ୍ଗୋଲରେ  "ଅଙ୍ଗୋଲନ ସିବିଲ ବାର"  ଅନୁଶାରେ, ଅଙ୍ଗୋଲରେ ଚିତ୍ରକୀୟ କ୍ଷେତ୍ରୀୟ ଅନୁସନ୍ଧାନ ସମ୍ଭବ ନଥିଲା । ୧୯୯୫ ମସିହାରେ ଘରୋଇ ଯୁଦ୍ଧ ସମାପ୍ତ ହେବାପରେ, ପାଲେଓ ଅଙ୍ଗୋଲ ପ୍ରୋଜେକ୍ଟ ୧୯୬୦ ମସିହା ଦଶକର ପୂର୍ବରୁ ଅଙ୍ଗୋଲନ ଚିତ୍ରତ୍ତୋର ଅଭିଯାନର ଯୋଜନା ତିଆରି ହୋଇଥିଲା । ଏହି ଅଭିଜାନର ପ୍ରଥମ, ୨୦୦୫ ମସିହାରେ ଅଙ୍ଗୋଲର ଜୀବାଷ୍ମ ସମୃଦ୍ଧ ଉପରୀ କୃତ୍ରୀମ ଚଟାଣର ଠିକଣା ଖୋଜିବା ପାଇଁ ଆରମ୍ଭହେଲା, ଯାହାଦ୍ୱାରା  "ଅଙ୍ଗୋଲାଟିଟନ" କୁ ଖୋଜାଯାଇଥିଲା । ମଇ ମାସ  '୨୫' , ବେଙ୍ଗୋର ପ୍ରାନ୍ତରେ ଇମବେ ପାଖରେ ଏହି ଦିନ ଅକ୍ଟାଭିଓ ମାତୁସଦ୍ୱାରା ଖୋଜିବା କାର୍ଯ୍ୟ ହୋଇଥିଲା, ଏବଂ ମଇ ଓ ଅଗଷ୍ଟ ୨୦୦୬ ମସିହା ଅନୁଷାରେ ଖୋଳିବାର ଆୟୋଜନ କରାଯାଇଥିଲା । ବର୍ଗୀକରଣ ଆଙ୍ଗୋଲାଟିଟାନ ବାସଳ ମାକ୍ରୋନାରିଆ ଥିଲା, ଯାହା  "ବ୍ରାଚିଓସାଉରସ" ରୁ ଅଧିକ ବାହାରିଥାଏ କିନ୍ତୁ ୟୁହୋଲୋପସରୁ କମ ପ୍ରାପ୍ତ ହୋଇଥାଏ ଏବଂ ଟାଇଟେନୋସାରିୟା ଯାହା ସାୟରୋପାଡ ଜୀବାଷ୍ମ ରେକର୍ଡରେ ଅପେକ୍ଷାକୃତ ଡେରିରେ ଉପସ୍ଥିତ ହେବାର କାରଣ ଉଲ୍ଲେଖନୀୟ ହୋଇଥାଏ ।
ମହମ୍ମଦ ମହସୀନଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଫୁଲ ଚନ୍ଦନ ୧୯୮୨ ମସିହାରେ ମୁକ୍ତିଲାଭ କରିଥିଲା । କାହାଣୀ ପିଲାଦିନେ ଚନ୍ଦନ ନାମଧାରୀ ଗୋଟିଏ ପୁଅ ଓ ଫୁଲ ନାମଧାରୀ ଝିଅ ମଧ୍ୟରେ ପ୍ରୀତି ସମ୍ପର୍କ ଥାଏ । ବଡ଼ ହେଲେ ସେ ଦୁହେଁ ବାହା ହେବେ ବୋଲି ଚନ୍ଦନର ବାପା ଓ ଫୁଲର ମାଆ ସ୍ଥିର କରନ୍ତି । ଘଟଣାକ୍ରମେ ଚନ୍ଦନର ବାପା ଧନାଢ଼୍ୟ ହୋଇଯାଇ ପୁରୁଣା କଥା ଭୁଲି ଯାଆନ୍ତି । ଚନ୍ଦନର ବାହାଘର ଜଣେ ଧନୀକଙ୍କ କନ୍ୟା  (ଦୀପା ସାହୁ)ଙ୍କ ସହିତ ଠିକ କରନ୍ତି, କିନ୍ତୁ ପରିଶେଷରେ ଚନ୍ଦନ ଫୁଲକୁ ବିବାହ କରେ  ।  ଡାକ ଅଜା  ଚରିତ୍ରରେ ଜୟୀଙ୍କ ସଂଳାପ  ଦେଖେ ତାକୁ  ଖୁବ ଲୋକପ୍ରିୟ ହୋଇଥିଲା ।
ସୋଟାଲୋଲ  (ଇଂରାଜୀ ଭାଷାରେ ) ଏକ ଔଷଧ ଯାହା ଅନିୟମିତ ହୃତ୍ ସ୍ପନ୍ଦନର   ଚିକିତ୍ସା ଓ ପ୍ରତିଷେଧ ନିମନ୍ତେ ବ୍ୟବ‌ହୃତ ହୁଏ  । . ଉଲ୍ଲେଖନୀୟ ଅନିୟମିତ ହୃତ୍ ସ୍ପନ୍ଦନ ଥିଲେ ଓ ସମ୍ଭାବ୍ୟ ସାଂଘାତିକ ପାର୍ଶ୍ୱ ପ୍ରତିକ୍ରିୟା ଆଶଙ୍କା ଥିଲେ ଏହି ଔଷଧ ଦେବେକୁ ସୁପାରିସ କରାଯାଏ । ଦୀର୍ଘକାଳୀନ ବ୍ୟବ‌ହାର ଫଳରେ ଏହି ରୋଗ ଯୋଗୁ ହେଉଥିବା ମୃତ୍ୟୁ ସଙ୍କଟ କମିବା ପ୍ରମାଣ ମିଳୁନି । ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ସୋଟାଲୋଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଧୀର ହୃଦ୍‌ଗତି  , ଛାତି ଯନ୍ତ୍ରଣା  , ଅଳ୍ପ ରକ୍ତ ଚାପ  , ଥକ୍କା ଅନୁଭବ, ମୁଣ୍ଡ ଓଜନିଆ, ଅଣନିଶ୍ୱାସୀ, ଦୃଷ୍ଟି ସମସ୍ୟା, ବାନ୍ତି ଓ ଫୁଲା   ହୋଇପାରେ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟା ହେଲେ ପ୍ରଲମ୍ବିତ କ୍ୟୁଟି ବା ବ୍ରୋଙ୍କୋସ୍ପାଜ୍ମ ହୋଇପାରେ । ସୋଟାଲୋଲ ଏକ ବିଟା ବ୍ଲକର ନନ୍ ସିଲେକ୍ଟିଭ ଏଜେଣ୍ଟ , ଯାହାର କ୍ଲାସ ୨   ଓ କ୍ଲାସ ୩   ଗୁଣ ଥାଏ । ସୋଟାଲୋଲ ସନ ୧୯୬୪ରେ ବର୍ଣ୍ଣନା କରାଯାଇଥିଲା ଓ ସନ ୧୯୭୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୫ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧୧ ଆମେରିକୀୟ ଡଲାର ଥିଲା । ସନ ୨୦୧୬ରେ ଏହାର ୧ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୭୦ତମ ସ୍ଥାନରେ ଥଲା ।
ପ୍ରୋକ୍ଲୋରପେରାଜିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ କମ୍ପ୍ରୋ/ ) ଏକ ଔଷଧ ଯାହା ଅଇ  , ସିଜୋଫ୍ରେନିଆ , ଅଧକପାଳି ଓ ଉଦ୍‌ବେଗ ଆଦି ରୋଗରେ ଦିଆଯାଏ  । ଉଦ୍‌ବେଗ ରୋଗରେ ଏହା କମ୍ ପସନ୍ଦ କରାଯାଏ । ଏହା ପାଟିରେ, ମଳଦ୍ୱାରରେ  , ଶିରାଭ୍ୟନ୍ତର ଇଞ୍ଜେକସନ   ବା ମାଂସପେଶୀ ଇଞ୍ଜେକସନ   ଆକାରରେ ଦିଆଯାଏ । ପ୍ରୋକ୍ଲୋରପେରାଜିନର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଝାପ୍‌ସା ଦୃଷ୍ଟି, ଅଳ୍ପ ରକ୍ତଚାପ ଓ ମୁଣ୍ଡ ଓଜନିଆ ଲାଗିପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଟାର୍ଡିଭ ଡିସକାଇନେସିଆ ଓ ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ ଆଦି ରୋଗ ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ଦେବାକୁ ନିଷେଧ କରାଯାଏ । ଏହା ଏକ ଆଣ୍ଟିସାଇକୋଟିକ   ଔଷଧ ଓ ମସ୍ତିଷ୍କରେ ଡୋପାମିନ   ସ୍ତରକୁ ପ୍ରଭାବିତ କରି କାର୍ଯ୍ୟକ୍ଷମ ହୁଏ । ସନ ୧୯୫୬ରେ ପ୍ରୋକ୍ଲୋରପେରାଜିନ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ଡୋଜ ପିଛା ପ୍ରାୟ ୦.୦୪ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଡୋଜ ବାବଦ ୦.୨୪ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୧ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୮୮ ତମ ସ୍ଥାନରେ ଥଲା ।
ସ୍କାଫଏଡ ଅସ୍ଥି ଭଗ୍ନ ଇଂରାଜୀ ଭାଷାରେ   କୁହାଯାଏ ଯେତେବେଳେ କଚଟିରେ   ଥିବା ସ୍କାଫଏଡ ଅସ୍ଥି   ଭାଙ୍ଗିଯାଏ   । ବୁଢ଼ା ଆଙ୍ଗୁଠି ମୂଳରେ ଯନ୍ତ୍ରଣା ହୁଏ ଯାହା ହାତ ବ୍ୟବ‌ହାର କଲେ ବଢ଼ିଯାଏ । ଆନାଟମିକାଲ ସ୍ନଫବକ୍ସ   ଫୁଲିଯାଏ ଓ ସେଠାରେ ଦରଜ ଲାଗେ । କେଶ୍ ଜଟିଳ ହେଲେ ନନ-ୟୁନିଅନ  , ଆଭାସ୍କୁଲାର ନେକ୍ରୋସିସ ଓ ଆର୍ଥ୍ରାଇଟିସ ହୋଇପାରେ । ଉପର ଅବୟବ ତଳମୁହାଁ ଥାଇ ପଡ଼ିଗଲେ ସାଧାରଣତଃ ଏହି ସ୍କାଫଏଡ ଅସ୍ଥି ଭାଙ୍ଗିଯାଏ । ରୋଗୀର ପରୀକ୍ଷା ଓ ମେଡିକାଲ ଇମେଜିଙ୍ଗ   କରି ଏହା ନିର୍ଣ୍ଣୟ କରାଯାଏ । ସାଧାରଣ ଏକ୍ସ-ରେ  ଚିତ୍ରରେ କେତେକ ଭଙ୍ଗା ଧରା ନପଡ଼ିପାରେ । ଏଭଳି କେଶରେ ଏମଆରଆଇ   ବା ବୋନ ସ୍କାନ   ଆବଶ୍ୟକ ହୋଇଥାଏ । କେତେକ କାର୍ଯ୍ୟକଳାପରେ ଏହାର ପ୍ରତିଷେଧକ ରୂପେ ରିସ୍ଟ ଗାର୍ଡ଼   ବ୍ୟବ‌ହାର କରିବାକୁ ଉପଦେଶ ଦିଆଯାଏ । ଆଲାଇନମେଣ୍ଟ ସଠିକ ଥିଲେ କେବଳ ଏକ କାସ୍ଟ   ଦେଲେ ଯଥେଷ୍ଟ ହୁଏ । ଭଙ୍ଗା ସ୍ଥାନ‌ଚ୍ୟୁତ ହୋଇଥିଲେ ଅପରେଶନ ଦରକାର ହୁଏ । ଏହା ଭଲ ହେବାକୁ ପ୍ରାୟ ୬ ମାସ ଲାଗେ । କଚଟିରେ ହେଉଥିବା କାର୍ପାଲ ଅସ୍ଥି   ଭଙ୍ଗା ମଧ୍ୟରେ ଏହି ଭଙ୍ଗା ସର୍ବାଧିକ ହୁଏ । ମହିଳାଙ୍କ ଅପେକ୍ଷା ପୁରୁଷମାନଙ୍କର ଅଧିକ ସ୍କାଫଏଡ ଅସ୍ଥି ଭଗ୍ନ ହୁଏ ।
ହାକିମ ବାବୁ ୧୯୮୫ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବିଭୂତି ପଟ୍ଟନାୟକଙ୍କ ଉପନ୍ୟାସକୁ କାହାଣୀରେ ରୂପାନ୍ତର କରିଥିଲେ ପ୍ରଣବ ଦାସ । ଅମିୟ ରଞ୍ଜନ ପଟ୍ଟନାୟକଙ୍କ ପ୍ରଯୋଜିତ ଏହି କଥାଚିତ୍ରର ନିର୍ଦ୍ଦେଶନା ଦେଇଥିଲେ ପ୍ରଣବ ଦାସ । ଏହି କଥାଚିତ୍ରଟିର କାହାଣୀ କେନ୍ଦୁଝର ଅଞ୍ଚଳର ହୋଇଥିବାରୁ ଏହାର ୭୫ ଭାଗ ସୁଟିଂ କେଉଁଝର ଅଞ୍ଚଳରେ ହୋଇଥିବା ବେଳେ ବାକି ସୁଟିଂ କଳିଙ୍ଗ ଷ୍ଟୁଡିଓରେ ହୋଇଥିଲା । ଏହି କଥାଚିତ୍ରର କଳା ନିର୍ଦ୍ଦେଶକ ଥିଲେ ନିଖିଲ ବରଣ ସେନ୍‌ଗୁପ୍ତା । ସୁଜାତା ଆନନ୍ଦ, ଅଜିତ ଦାସ, ହେମନ୍ତ ଦାସ, ଜୟା ସ୍ୱାମୀ, ବିଜୟା ଜେନା, ବିଜୟ ମାହାନ୍ତି, ଅସିତ ପତି, ଜୟୀରାମ ସାମଲ, ସାମୁଏଲ ସାହୁ, ଦୁଃଖୀରାମ ସ୍ୱାଇଁ, ଚୌଧୁରୀ ବିକାଶ ଦାସ, ପୀତବାସ, ସୁବୋଧ ପଟ୍ଟନାୟକ, ସୁକେଶ, ସୁଚିତ୍ର ପ୍ରମୁଖ କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଜାତା ଆନନ୍ଦ ଅଜିତ ଦାସ ହେମନ୍ତ ଦାସ ଜୟା ସ୍ୱାମୀ ବିଜୟା ଜେନା ବିଜୟ ମହାନ୍ତି ଅସିତ ପତି ଜୟୀରାମ ସାମଲ ସାମୁଏଲ ସାହୁ  (ବାବି) ଦୁଃଖୀରାମ ସ୍ୱାଇଁ ଚୌଧୁରୀ ବିକାଶ ଦାସ ପୀତବାସ ସୁବୋଧ ପଟ୍ଟନାୟକ ସୁକେଶ ସୁଚିତ୍ରା ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସରୋଜ ପଟ୍ଟନାୟକ  । ପୁରସ୍କାର ଏହି ଚଳଚ୍ଚିତ୍ରଟି ରାଷ୍ଟ୍ରୀୟ ଚଳଚ୍ଚିତ୍ର ପୁରସ୍କାର ପାଇଥିଲା ଏବଂ ଏହି ଚଳଚ୍ଚିତ୍ରର ଅଭିନେତା ଅଜିତ ଦାସଙ୍କୁ ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା ।
ତୁଳସୀ ମାନସ ମନ୍ଦିର  ହିନ୍ଦୀ:             ପବିତ୍ର ବାରାଣସୀ ସହରର ଏକ ବିଖ୍ୟାତ ମନ୍ଦିର । ଏହି ମନ୍ଦିରର ଐତିହାସିକ ଓ ସାଂସ୍କୃତିକ ମହତ୍ତ୍ୱ ଅଛି ଯେହେତୁ ଏହି ସ୍ଥାନରେ ଷୋଡଶ ଶତାବ୍ଦୀରେ   . 1532 1623  ହିନ୍ଦୁ କବି, ସମାଜ ସୁଧାରକ ଓ ଦାର୍ଶନିକ ଗୋସ୍ୱାମୀ ତୁଳସୀଦାସ ହିନ୍ଦୁ ମହାକାବ୍ୟ ରାମାୟଣ ରଚନା କରିଥିଲେ । ଇତିହାସ ହିନ୍ଦୀ ମହାକାବ୍ୟ ରାମାୟଣ ପ୍ରଥମେ ଖ୍ରୀ:ପୂ: ୫୦୦ରୁ ୧୦୦ ମଧ୍ୟରେ ସଂସ୍କୃତ ଭାଷାରେ କବି ବାଲ୍ମିକୀ ରଚନା କରିଥିଲେ । ସଂସ୍କୃତ ଭାଷାରେ ଲିପିବଦ୍ଧ ହୋଇଥିବାରୁ ଏହି କାବ୍ୟ ଜନସାଧାରଣ ପଢି ପାଇଲେନି ଓ ତାଙ୍କର ବୋଧଗମ୍ୟ ହେଲାନି । ତେଣୁ ଷୋଡଶ ଶତାବ୍ଦୀରେ ତୁଳସୀଦାସ ଗୋସ୍ୱାମୀ ରାମାୟଣକୁ ଅବଧି ଲିପିରେ ହିନ୍ଦୀ ଭାଷାରେ ଲେଖିଲେ ଓ ତାଙ୍କର ଏହି ରଚନାକୁ ରାମଚରିତମାନସ  (ରାମଙ୍କ କର୍ମର ହ୍ରଦ) କୁହାଗଲା  । ଯେଉଁଠାରେ ତୁଳସୀଦାସ ରାମଚରିତମାନସ ଲେଖିଥିଲେ ସେହି ସମାନ ସ୍ଥାନରେ ୧୯୬୪ ମସିହାରେ ସୁରେଖା ପରିବାର ଗୋଟିଏ ମନ୍ଦିର ସ୍ଥାପନ କଲେ । ଗଠନ ପଶ୍ଚିମ ବଙ୍ଗର ହାଓଡ଼ାରେ ଥିବା ବନ୍ଧଘାଟ ନିବାସୀ ଠାକୁରଦାସ ସୁରେଖା ପରିବାର ଏହି ମନ୍ଦିର ତିଆରି କରିବା ନିମନ୍ତେ ଅର୍ଥଦାନ କରିଥିଲେ ଓ ୧୯୬୪ ମସିହାରେ ମନ୍ଦିର ତିଆରି ସମାପ୍ତ ହୋଇଥିଲା । ଏହି ମନ୍ଦିର ଧଳା ଶଙ୍ଖ ମର୍ମର ପ୍ରସ୍ତରରେ ନିର୍ମିତ ହୋଇଥିଲା ଓ ଚାରିପାଖରେ ସୁଦୃଶ୍ୟ ହୋଇଥିଲା । ସମୁଦାୟ ମନ୍ଦିରର ଶଙ୍ଖ ମର୍ମର କାନ୍ଥରେ ରାମଚରିତମାନସର ପଂକ୍ତି ଓ ଚିତ୍ର ଅଙ୍କିତ କରାଯାଇଥିଲା । ସ୍ଥାନ ସଂକଟ ମୋଚନ ରାସ୍ତାରେ ଥିବା ତୁଳସୀ ମାନସ ମନ୍ଦିରଟି ଦୂର୍ଗା କୁଣ୍ଡର ୨୫୦ ମିଟର ଦକ୍ଷିଣକୁ, ସଂକଟମୋଚନ ହନୁମାନ ମନ୍ଦିରଠାରୁ ୭୦୦ ମିଟର ଉତ୍ତର ପୂର୍ବ ଦିଗରେ ଓ ବନାରସ ହିନ୍ଦୁ ବିଶ୍ୱବିଦ୍ୟାଳୟରୁ ୧୩ କିମି ଦୂରରେ ଅବସ୍ଥିତ । ଐତିହାସିକ ମହତ୍ୱ ରାମାୟଣ ସଂସ୍କୃତରେ ଲିପିବଦ୍ଧ ହୋଇଥିବାରୁ ଅଧିକାଂଶ ଲୋକ ସେହି କାବ୍ୟକୁ ପଠନ କରିପାରିଲେନି । ତେଣୁ ରାମଚରିତମାନସ ଅଧିକାଂଶ ଲୋକ ପଢ଼ିପାରିଲେ । ରାମଚରିତମାନସ ପୂର୍ବରୁ ରାମଙ୍କୁ ଜଣେ ରାଜା ଭାବରେ ମାନ୍ୟତା ଦିଆଯାଉଥିଲା । କିନ୍ତୁ ଏହି କାବ୍ୟ ରଚନା ପରେ ତାଙ୍କୁ ଦବତା ମାନ୍ୟତା ଦିଆଗଲା । ଏହି ମନ୍ଦିର ହିଜ ହାଇନେସ ଡକ୍ଟର ସର୍ବପଲ୍ଲୀ ରାଧାକୃଷ୍ଣନ ଉନ୍ମୋଚନ କରିଥିଲେ । ସେଠାରେ ଗୋଟିଏ ସଂଗ୍ରହାଳୟରେ ପାଣ୍ଡୁଲିପି ଓ ସଂଗୃହୀତ ହୋଇ ରହିଛି ।
ସୁଖନା ହ୍ରଦ ଭାରତୀୟ ରାଜ୍ୟ ହରିୟଣାର ଚଣ୍ଡିଗଡଠାରେ ଅବସ୍ଥିତ ଏକ ଜଳାଶୟ । ଏହା ହିମାଳୟ ପର୍ବତ ସାନୁହର ପାଦ ଦେଶରେ ରହିଛି । ତେବେ ଏହା ଏକ ବର୍ଷାଜଳ ଗ୍ରହନକାରୀ ହ୍ରଦ ଓ ଏହାର ଆୟତନ 3 ବର୍ଗ କିଲୋମିଟର । ଏହାକୁ 1958 ମସିହାରେ ସୁଖନା ଜୋର ନାମକ ନାଳରେ ଡେମ ନିର୍ମାଣ କରି ଦ୍ରୁଷ୍ଟି କରାଯାଇଥିଲା । ଏହାର ଜଳ ଧାରଣ ଅଞ୍ଚଳରୁ ବହୁପରିମାଣର ପଟୁ ମାଟି ଆସୁଥିବାରୁ ଏହା ଉପରସ୍ଥ 24.42 ବର୍ଗ କିଲୋମିଟର ଅଞ୍ଚଳକୁ ଅଧିଗ୍ରହଣ କରାଯାଇ ସେଠାରେ ଜଙ୍ଗଲ ସୃଷ୍ଟି କରାଯାଇ ଭୂମି ସ୍ଖଳନକୁ ରୋକା ଯାଇଥିଲା । ବର୍ତ୍ତମାନ ସୁଖନା ନାଳ ଏହି ହ୍ରଦରେ ନ ପଡି ଅନନ୍ୟ ଦିଗରେ ଯାଉଛି । ଇତିହାସ ଏହି ହ୍ରଦ ତତ୍ କାଳୀନ ମୁଖ୍ୟ ଇଞ୍ଜିନିଅର ଓ ଲେ ଲୋର୍ବୁସିଅର ନାମକ ବିଦେଶୀୟଙ୍କଦ୍ୱାରା ନିର୍ମିତ ହେଇଥିଲା । ଏହାର ପ୍ରକୃତିକ ପରିବେଶ ବଜାୟ ରଖିବାକୁ ଏଠାରେ ମୋଟର ବୋଟ ଚାଳନ ତଥା ଏହା ଉପରସ୍ଥ ବନ୍ଧରେ ଜାଣ ବହନ ଚଳାଚଳ ନିଷେଧ କରାଯାଇଥାଏ । ଏହି ବନ୍ଧ ନିକଟରେ ଏକ ଗଲ୍ଫ କୋର୍ସ ଓ ନେକ ଚାନ୍ଦଙ୍କ ପ୍ରସିଦ୍ଧ  ' ଚଣ୍ଡିଗଡ ରକ ଗାର୍ଡେନ'  ରହିଛି । ଲୋକ କଥା ଏହି ଅଞ୍ଚଳର ଲୋକଙ୍କ ଏହି ହ୍ରଦ ସହ ଘନିଷ୍ଠ ସମ୍ପର୍କ ଥାଏ । ବନ୍ଧା ଉପରସ୍ଥ ରାସ୍ତାରେ ସ୍ଥାନୀୟ ଲୋକ ଭ୍ରମଣ କରିଥାନ୍ତି । ସନ୍ଧ୍ଯା କାଳୀନ ଦୃଶ୍ୟ ଏଠାରେ ଖୁବ ମନୋହର ହେଇଥିବାରୁ ଚିତ୍ରକରମାନେ ଏହାର ଚିତ୍ର ତିଆରି କରିଥାନ୍ତି । ଏହି ହ୍ରଦରେ ବୋଟିଙ୍ଗ , ସ୍କେଟିଙ୍ଗ ଆଦି ଜଳ କ୍ରୀଡ଼ାର ବ୍ୟବସ୍ଥା ରହିଛି । ପକ୍ଷୀ ବିହାର ଏହି ହ୍ରଦରେ ଶୀତ କାଳ ରେ ଅନେକ ସଂଖ୍ୟାରେ ବିଦେଶାଗତ ପକ୍ଷୀ ସମବେତ ହେଇ ଆକର୍ଷଣକୁ ବହୁଗୁଣିତ କରନ୍ତି । ସାଇବେରିଆନ ଡକ , କ୍ରେନ , ସ୍ଟ୍ରୋକ ଆଦି ପ୍ରଜାତିର ପକ୍ଷୀ ଏଠାରେ ଶିତ ଋତୁରେ ରହୁଥିବାରୁ ଏହାକୁ ଭାରତ ସରକାରଙ୍କଦ୍ୱାରା ଏକ ସଂରକ୍ଷିତ ଅଞ୍ଚଳ ଘୋଷଣା କରାଯାଇଛି । ଉନ୍ନୟନ ଓ ରକ୍ଷଣାବେକ୍ଷଣ ଏଠାରେ ଚଣ୍ଡିଗଡ ପ୍ରଶାସନଦ୍ୱାରା ବଡ ଆକାରର ମାଛ ନ ଧରିବାକୁ ଆଦେଶ ଦେଇଛନ୍ତି । ଏହି ହ୍ରଦ ଅଞ୍ଚଳର ଆହୁରି ଉନ୍ନୟନ ପାଇଁ ଚଣ୍ଡିଗଡ ପ୍ରଶାସନ ତରଫରୁ 2.73 କୋଟି ଟଙ୍କାର ଯୋଜନା କରାଯାଇ କେନ୍ଦ୍ର ସରକାରଙ୍କ ଅନୁମତି ହାସଲ କରିଛି । ସମସ୍ୟା ହ୍ରଦରେ ଗୁଳ୍ମ ଜାତୀୟ ବୃକ୍ଷର ଅତିଶୟ ବୃଦ୍ଧହୀ ଯୋଗୁ ସମସ୍ୟା ସୃଷ୍ଟି ହେଇଛି ।ଏହା ସହିତ ପଟୁ ମାଟି ର ପତନ ମଧ୍ୟ ଚିନ୍ତାଜନକ ସ୍ଥିତିରେ ରହୁଛି । ଏକ ପ୍ରକଳ୍ପ ମାଧ୍ୟମରେ ଏହାର ସମାଧାନ ପାଇଁ ଚେଷ୍ଟା ଚାଲିଛି । ପୁଣି ପଞ୍ଜାବ ଓ ହରିୟଣାର ଏହାର ମାଲିକାନା ନେଇ ବିବାଦ ଚାଲିଛି । ହ୍ରଦର ମୂଳ ଜଳ ଧାରଣ କ୍ଷ୍ୟମତା ପତୁମତୀ ଯୋଗୁ ବର୍ତ୍ତମାନ 56%କୁ ଆସିଯାଇଥିବା ବେଳେ ବର୍ଷା କାଳରେ ଏହା ଆହୁରି ବୃଦ୍ଧହୀ ହୁଏ ।
ଆନାଲ ଫିସର ବା ମଳଦ୍ୱାର ଫାଟ କୁହାଯାଏ ଯେତେବେଳେ ଗୁହ୍ୟପଥର ଚର୍ମରେ ଫାଟ ହୋଇଥାଏ । ଲକ୍ଷଣ: ସାଧାରଣତଃ ଖାଦ୍ୟନଳୀ ଚଳନ ବେଳେ ପ୍ରବଳ ଯନ୍ତ୍ରଣା ହୁଏ ଓ ବେଳେ ବେଳେ ସ୍ୱଳ୍ପ ପରିମାଣର ରକ୍ତସ୍ରାବ ହୁଏ  ଅନ୍ତନଳୀ ଚଳନ ପରେ ଯନ୍ତ୍ରଣା ଘଣ୍ଟା ଘଣ୍ଟା ଧରି ରହିପାରେ  ଏହି ଯନ୍ତ୍ରଣା ବାରମ୍ବାର ହୁଏ ଏବଂ ୬ ସପ୍ତାହରୁ ଅଧିକ ସମୟ ଧରି ରହିପାରେ  ରୋଗ ଜଟିଳ ହେଲେ ମଳଦ୍ୱାର ଫିଷ୍ଟୁଲା ହୁଏ ଏବଂ ଆପେ ଆପେ ମଳ ନିଷ୍କାସନ ହୋଇପାରେ  ସାଧାରଣ କାରଣ ମଧ୍ୟରେ କୋଷ୍ଠକାଠିନ୍ୟ ଏବଂ ଆଘାତ ଥାଇପାରେ  ଅନ୍ୟାନ୍ୟ କାରଣ ମଧ୍ୟରେ ପତଳା ଝାଡା, ଯୌନ କ୍ରିୟା ସଞ୍ଚାରିତ ରୋଗ ସମୂହ, ଅନ୍ତନଳୀ ପ୍ରଦାହ ରୋଗ, ସନ୍ତାନ ପ୍ରସବ, ଏଚ୍.ଆଇ.ଭି./ଏଡସ, ମଳଦ୍ୱାର କର୍କଟ, ଏବଂ ମଳଦ୍ୱାର ଯୌନ‌କ୍ରିୟା ହୋଇପାରେ । ଏହି ଯନ୍ତ୍ରଣା ସାଧାରଣତ ପିଠିର ମଧ୍ୟବର୍ତ୍ତୀ ସ୍ଥାନରେ ହୁଏ  ରୋଗ ଲକ୍ଷଣ ଏବଂ ରୋଗୀ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ପ୍ରାରମ୍ଭିକ ଚିକିତ୍ସାରେ ସିଜ ସ୍ନାନ  , ଯନ୍ତ୍ରଣା ନିବାରକ ଔଷଧ, ମଳ ନରମକାରୀ ଏବଂ ଅଧିକ ଫାଇବର ଥିବା ଖାଦ୍ୟ ଦିଆଯାଏ । ଚର୍ମରେନାଇଟ୍ରୋଗ୍ଲିସେରିନ କିମ୍ବା ନିଫେଡିପିନ ଲଗାଯାଏ କିମ୍ବା ବୋଟୋକ୍ସ ଇଞ୍ଜେକସନ ଦିଆଯାଏ । ଏହି ଚିକିତ୍ସା ପ୍ରଭାବଶାଳୀ ନହେଲେ ଲାଟରାଲ ସ୍ଫିଙ୍କଟରେଟୋମି ଅସ୍ତ୍ରୋପଚାର କରାଯାଇପାରେ  ଉଭୟ ଶିଶୁ ଏବଂ ବୟସ୍କମାନଙ୍କଠାରେ ଏହି ରୋଗ ହୋଇପାରେ  ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି  ଏହି ରୋଗ ପ୍ରଥମେ ଜନ ଲକ‌ହାର୍ଟ ମମେରି ୧୯୩୪ ମସିହାର ବର୍ଣ୍ଣନା କରିଥିଲେ ।
ସମୟ ହାତରେ ଡୋରି, ୨୦୦୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ତିଳୋତ୍ତମା ଦାସ । ସଞ୍ଜୟ ହାତୀ ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ସନ୍ତୋଷ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ନିମାଇଁ ଓଝା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଆଲୋକ ସ୍ୱାଇଁ ଓ ରତି ବାରିକ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ଅନୁ ଚୌଧୁରୀ । ମିହିର ଦାସ, ଦେବଯାନୀ, ଦେବୁ ବୋଷ, ଜୟୀରାମ ସାମଲ, ବ୍ରଜ ସିଂହ, ସନ୍ତୋଷ ନାୟକ, ବିଜୟ ମହାନ୍ତି, ରାଜା ମହାନ୍ତି, ଅଶୋକ ବଳ, ଜୁଲି, ବିନି, ଶିମି, ରବି, ନୟନତାରା, ନୀଲମ୍, ସୋନାକ୍ଷୀ, ଦିପ୍‌ଶିଖା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ସ୍ୱରାଜ ବାରିକ ଓ ନିକିତା ମିଶ୍ର ଏହି କଥାଚିତ୍ରଟିରେ ଶିଶୁ କଳାକାର ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ମିହିର ଦାସ ଦେବଯାନୀ ଦେବୁ ବୋଷ ଜୟୀରାମ ସାମଲ ବ୍ରଜ ସିଂହ ସନ୍ତୋଷ ନାୟକ ବିଜୟ ମହାନ୍ତି ରାଜା ମହାନ୍ତି ଅଶୋକ ବଳ ଜୁଲି ବିନି ଶିମି ରବି ନୟନତାରା ନୀଲମ୍ ସୋନାକ୍ଷୀ ଦିପ୍‌ଶିଖା ଶିଶୁ କଳାକାର ସ୍ୱରାଜ ବାରିକ ନିକିତା ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଆଲୋକ ସ୍ୱାଇଁ, ରତି ବାରିକ । ରତିକାନ୍ତ ବାରିକ, ଅରୁଣ ମନ୍ତ୍ରୀ, ପୂର୍ଣ୍ଣେନ୍ଦୁ ଦାସ ମହାପାତ୍ର, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ନମିତା ଅଗ୍ର‌ୱାଲ, ମହ‌ମଦ ଅଜିଜ୍, କୁମାର ବାପି, ତପୁ ମିଶ୍ର, ପମି, ଶୈଳଭାମା ଆଦି କଳାକାରମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଭାସ୍କର  (ଭାସ୍କରାଚାର୍ଯ୍ୟ ଭାବେ ଜଣାଶୁଣା; ୧୧୧୪-୧୧୮୫), ଜଣେ ଭାରତୀୟ ଗଣିତଜ୍ଞ ଓ ଜ୍ୟୋତିର୍ବିଦ ଅଟନ୍ତି  । କଥିତ ଅଛି ଯେ ସେ ଉଜ୍ଜୈନଠାରେ ଥିବା ଏକ ମାନମନ୍ଦିରର   ମୁଖ୍ୟ ଥିଲେ । ଦ୍ୱାଦଶ ଶତାବ୍ଦୀରେ ଭାରତୀୟ ଗଣିତ ଓ ମହାକାଶ ବିଜ୍ଞାନ ପ୍ରତି ଭାସ୍କରଙ୍କର ଅନେକ ଅବଦାନ ରହିଛି । ମଧ୍ୟଯୁଗୀୟ ଭାରତର ସର୍ବଶ୍ରେଷ୍ଠ ଗଣିତଜ୍ଞ ଭାବେ ତାଙ୍କୁ ଗ୍ରହଣ କରାଯାଇଥାଏ । ତାଙ୍କ ମୁଖ୍ୟ କାର୍ଯ୍ୟ ଭିତରେ ସିଦ୍ଧାନ୍ତ ଶିରୋମଣିକୁ ଗ୍ରହଣ କରାଯାଇଥାଏ । ଏହା ଚାରିଭାଗରେ ବିଭକ୍ତ, ଯଥା - ଲୀଳାବତୀ, ବୀଜଗଣିତ, ଗ୍ରହଗଣିତ ଏବଂ ଗୋଳାଧ୍ୟାୟ । ଏଗୁଡ଼ିକରେ ପାଟୀଗଣିତ, ବୀଜଗଣିତ, ଗ୍ରହ ଓ ଗୋଲକର ଗାଣିତିକ ଅଧ୍ୟୟନ ରହିଛି । ଅନ୍ୟାନ୍ୟ ରଚନବଳୀ ଭିତରେ କରଣ କୌତୁହଳ ଅନ୍ୟତମ ।
ଭାରତରେ ଥିବା କିଛି ପ୍ରମୁଖ ଶକ୍ତି କେନ୍ଦ୍ର ଗୁଡ଼ିକର ତାଲିକା । ନବୀକରଣ ଅଯୋଗ୍ୟ ପରମାଣବିକ ଶକ୍ତି ତାପଜ ଶକ୍ତି, ଜଳବିଦ୍ୟୁତ ଶକ୍ତି ଓ ପବନ ଶକ୍ତି ପରେ ପାରମଣବିକ ଶକ୍ତି, ଭାରତର ଚତୁର୍ଥ ବୃହତ୍ତମ ବିଦ୍ୟୁତ ଶକ୍ତି ଉତ୍ସ ଅଟେ । ୨୦୧୦ ସୁଦ୍ଧା, ଭାରତରେ ୧୬ଟି ପରମାଣୁ ରିଆକ୍ଟର ଥିଲା, ଯାହାକି ୪,୫୬୦ ଶକ୍ତି ଉତ୍ପନ୍ନ କରୁଥିଲା । ଆଉ ୪ ଟିର ରିଆକ୍ଟର ତିଆରି ଚାଲିଛି, ଯାହାକି ସଂପୂର୍ଣ୍ଣ ହେବାପରେ ୨,୭୨୦ ଶକ୍ତି ଯୋଗାଇପାରିବ । ୧୯ଟି ପରମାଣୁ ରିଆକ୍ଟର ଛଅଟି ସ୍ଥାନରେ ନ୍ୟୁକ୍ଲିଆର୍ ପାୱାର୍ କର୍ପୋରେସନ୍ ଅଫ୍ ଇଣ୍ଡିଆଦ୍ୱାରା ପରିଚାଳିତ ହେଉଛି । ତାପଜ ଶକ୍ତି କୋଇଲା ଗ୍ୟାସୀୟ କିମ୍ବା ତରଳ ଇନ୍ଧନ ଶ୍ରେଣୀୟ ୨୦୧୧ ଜୁନ ୩୦ ତାରିଖ ସୁଦ୍ଧା ଏବଂ କେନ୍ଦ୍ରୀୟ ବିଦ୍ୟୁତ ପ୍ରାଧିକରଣ ଅନୁସାରେ ଭାରତରେ ଗ୍ୟାସ ଆଧାରିତ ବିଦ୍ୟୁତ ଉତ୍ପାଦନ କେନ୍ଦ୍ରଗୁଡ଼ିକର ମୋଟ ସ୍ଥାପିତ କ୍ଷମତା ୧୭,୭୦୬.୩୫ ମେଗାୱାଟ । ଏହା ସମୁଦାୟ ସ୍ଥାପିତ କ୍ଷମତାର 10% । ଏହି ପ୍ଲାଣ୍ଟଗୁଡ଼ିକ ମଧ୍ୟରୁ ଅଧିକାଂଶ ପାଇଁ ହେଉଛି ଇନ୍ଧନର ମୁଖ୍ୟ ଉତ୍ସ । ବର୍ତ୍ତମାନ କାର୍ଯ୍ୟ କରୁଥିବା ପ୍ଲାଣ୍ଟଗୁଡ଼ିକର କିଛି ତାଲିକା ତଳେ ଉଲ୍ଲିଖିତ । ଡିଜେଲ ଚାଳିତ ନବୀକରଣ ଯୋଗ୍ୟ ଜଳ ବିଦ୍ୟୁତ ଏହା ଭାରତର ପ୍ରମୁଖ ଜଳ ବିଦ୍ୟୁତ ଉତ୍ପାଦନ କେନ୍ଦ୍ରଗୁଡ଼ିକର ଏକ ତାଲିକା । ପବନ ଶକ୍ତି ଭାରତ ବିଶ୍ୱର ପଞ୍ଚମ ବୃହତ ପବନ ଶକ୍ତି କେନ୍ଦ୍ର, ପବନ ଚକ୍ରିଦ୍ୱାରା ୯,୫୮୭ ମେଗାୱାଟ ପବନ ଶକ୍ତି ଉତତ୍ପନ ହେଉଅଛି। ଭାରତର ବୃହତ ପବନ ଶକ୍ତି  (୧୦,୦୦୦ମେଗାୱାଟ ଏବଂ ତାଠୁ ଅଧିକ ) ଶକ୍ତି ଉତତ୍ପନ କରିବାର କ୍ଷମତା ଅଛି ।
'ଦ୍ୱିତୀୟା'  ଚନ୍ଦ୍ରପକ୍ଷର ଦ୍ୱିତୀୟ ଦିବସ - ଚନ୍ଦ୍ରର ଦ୍ୱିତୀୟ କଳାର ହ୍ରାସ ବା ବୃଦ୍ଧିଜନିତ ତିଥି । ପ୍ରତିପଦର ପରବର୍ତ୍ତୀ ଓ ତୃତୀୟାର ପୂର୍ବବର୍ତ୍ତୀ ତିଥି । କୃଷ୍ଣ ପକ୍ଷର ଦ୍ୱିତୀୟାକୁ କୃଷ୍ଣା ଦ୍ୱିତୀୟା ଓ ଶୁକ୍ଳ ପକ୍ଷର ଦ୍ୱିତୀୟାକୁ ଶୁକ୍ଳା ଦ୍ୱିତୀୟା କୁହାଯାଇଥାଏ । ଆଷାଢ଼ ଶୁକ୍ଳ ଦ୍ୱିତୀୟା: ଜଗନ୍ନାଥଙ୍କ ରଥଯାତ୍ରା ବା ଶ୍ରୀଗୁଣ୍ଡିଚା ଯାତ୍ରା ଆଶ୍ୱିନ କୃଷ୍ଣ ଦ୍ୱିତୀୟା: ଗୁପ୍ତ ଗୁଣ୍ଡିଚା ଶ୍ରୀମନ୍ଦିରର ଦେବୀପୀଠ ବିମଳା ମନ୍ଦିରରେ ଷୋଳପୂଜା ଆରମ୍ଭରୁ ମହାପ୍ରଭୁଙ୍କୁ ପ୍ରତିନିଧି ମାଧବ ଓ ଦେବୀଙ୍କ ପ୍ରତିନିଧି ଦୁର୍ଗା ରୁନ୍ଧା ହୋଇ ରହିଥାନ୍ତି । ୯ଦିନ ପରେ ଦୁର୍ଗାମାଧବ ଏକତ୍ର ହୋଇ ପାଲିଙ୍କିଯାତ୍ରାରେ ବିଜେ କରନ୍ତି । ଏହି ପାଲିଙ୍କିଯାତ୍ରାକୁ ଗୁପ୍ତ ଗୁଣ୍ଡିଚା କୁହାଯାଏ । ଶ୍ରୀମନ୍ଦିରରୁ ବାହାରି ଦୁର୍ଗାମାଧବ ରଥରେ ଦୋଳମଣ୍ଡପ ସାହିର ନାରାୟଣୀ ମନ୍ଦିରକୁ ବିଜେ କରିଥାନ୍ତି । କାର୍ତ୍ତିକ ଶୁକ୍ଳ ଦ୍ୱିତୀୟା : ଅଧ୍ୟୟନ ଦ୍ୱିତୀୟା: ପାଠ ପଠନ ନିଷେଧ । କାର୍ତ୍ତିକ ଶୁକ୍ଳ ଦ୍ୱିତୀୟା: ଯମଦ୍ୱିତୀୟା ବା ଭ୍ରାତୃ ଦ୍ୱିତୀୟା, ଶ୍ରୀ ଲିଙ୍ଗରାଜ ଦେବଙ୍କର ଯାତ୍ରା । ପୌଷ କୃଷ୍ଣ ଦ୍ୱିତୀୟା: ବାଟ ଓଷା ବା ଦାଣ୍ଡପହଁରା ଓଷା ।
ଧଉଳି ଏକ୍ସପ୍ରେସ ୨୦୦୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ନିର୍ମାତା ନିର୍ଦ୍ଦେଶକ ଚିତ୍ତରଞ୍ଜନ ତ୍ରିପାଠୀଙ୍କଦ୍ୱାରା ନିର୍ମିତ ଏହି କଥାଚିତ୍ରରେ ସମରେଶ ରାଉତରାୟ, ମିହିର ଦାସ, ସିଦ୍ଧାନ୍ତ ମହାପାତ୍ର, ଅନୁ ଚୌଧୁରୀ ତଥା ଅପରାଜିତା ଅଭିନୟ କରିଥିଲେ । କାହାଣୀ ପୋଷ୍ଟମେନ ଥିବା ଦିବାକର ଦାସଙ୍କ ଉଚ୍ଚାଭିଳାଷୀ ପୁତ୍ର ଧଉଳିଙ୍କ କାହାଣୀକୁ ନେଇ ଧଉଳି ଏକ୍ସପ୍ରେସ ନିର୍ମିତ । ଏକ ସଙ୍ଗୀତଜ୍ଞ ହେବା ଲକ୍ଷ୍ୟ ନେଇ ଯାଉଥିବା ଧଉଳି ପରିସ୍ଥିତି କ୍ରମେ ଜଣେ ଅପରାଧୀ ଜଗା ଭାଇଙ୍କ ସହ ପରିଚିତ ହୋଇ ପରେ ଅପରାଧ ଦୁନିଆକୁ ଟାଣି ହେଇ ଯିବା ଏହି ଚିତ୍ରର କାହାଣୀର ମୁଖ୍ୟ କଥାବସ୍ତୁ । ପୁରସ୍କାର ଏହା ୨୦୦୭ରେ ଶ୍ରେଷ୍ଠ କଥାଚିତ୍ର ଭାବେ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲା ।
ଶୁଭ୍ରାଂଶୁ ନାୟକ ଜଣେ ଓଡ଼ିଆ ଅଭିନେତା, ଯିଏକି ମୁଖ୍ୟତଃ ଓଡ଼ିଆ ଦୂରଦର୍ଶନ ଧାରାବାହିକ ଓ କଥାଚିତ୍ର ଆଦିରେ ଅଭିନୟ କରନ୍ତି । ୧୯୯୯ ମସିହାରେ ସେ ଡିଡି ଓଡ଼ିଆର ଧାରାବାହିକ ସଂସ୍କାର ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ୨୦୦୧ ମସିହାର ଧାରାବାହିକ ଦୁହିତାରେ ପ୍ରଥମ ଥର ପାଇଁ ନାୟକ ଭାବରେ କାମ କରିଥିଲେ । ପରବର୍ତ୍ତୀ ସମୟରେ ସେ କାହାର ହେବି ମୁଁ କଣ୍ଢେଇ, ମହାଯଜ୍ଞ, ଦୁହିତା, କହିଲେ ତୋ କୂଳ କୁଟୁମ୍ବକୁ ଲାଜ, ସଂସ୍କାର ବଡ଼ ଘର ବଡ଼ ଗୁମର କଥା, ଅବୁଝା ଏ ମନ, ବେବି, ଜୀବନ ସାଥୀ ଆଦି ଧାରାବାହିକରେ ନାୟକ, ଖଳନାୟକ ଓ ସହ-ଅଭିନେତା ଭାବରେ କାମ କରିଛନ୍ତି । ଧାରାବାହିକ ବ୍ୟତୀତ ସେ ଓଡ଼ିଆ କଥାଚିତ୍ର ଜଗତରେ ବିଭିନ୍ନ ଭୂମିକାରେ ଅଭିନୟ କରିଛନ୍ତି । ଚୁପ୍ କିଏ ଆସୁଛି, ଲଭ୍ ଷ୍ଟେସନ୍, ମୁଁ କ 'ଣ ଏତେ ଖରାପ, ସୁନ୍ଦରଗଡ଼ର ସଲମାନ୍ ଖାନ୍, ସିଷ୍ଟର ଶ୍ରୀଦେବୀ, ଗୁଣ୍ଡା, ବିଜୁ ବାବୁ ଆଦି ଓଡ଼ିଆ କଥାଚିତ୍ରରେ ଅଭିନୟ କରିଛନ୍ତି । ଅଭିନୟ ଜୀବନ ଶୁଭ୍ରାଂଶୁ ୧୯୯୪ ମସିହାରେ ଦୁଇଟି ଲକ୍ଷ୍ୟ ନେଇ କାମକ୍ଷାନଗରରୁ ଭୁବନେଶ୍ୱର ଆସିଥିଲେ; ଡାକ୍ତରୀ ପଢ଼ିବେ କିମ୍ବା ଅଭିନୟ କରିବେ । ମାତ୍ର ସେ ଏମ୍‌ବିଏ କରିଥିଲେ ଏବଂ ଚାକିରୀ କରିବା ପରେ ଅଭିନୟ କରିବା ଆରମ୍ଭ କରିଥିଲେ । ୧୯୯୯ ମସିହାରେ ଅଭିନୟ ଦୁନିଆରେ କାମ କରିବା ଆରମ୍ଭ କରିଥିଲେ । ଡିଡି ଓଡ଼ିଆରେ ପ୍ରସାରିତ ହେଉଥିବା ଧାରାବାହିକ ସଂସ୍କାରରେ ସେ ୧୦ରୁ ୧୨ଟି ଅଧ୍ୟାୟରେ କାମ କରିଥିଲେ । ୨୦୦୧ ମସିହାରେ ସେ ଡିଡି ଓଡ଼ିଆରେ ପ୍ରସାରିତ ଅନ୍ୟତମ ଧାରାବାହିକ ଦୁହିତାରେ ମୁଖ୍ୟ ନାୟକ ଭାବରେ କାମ କରିଥିଲେ । ଏହାପରେ ଇଟିଭି ଓଡ଼ିଆ, ତରଙ୍ଗ ଟିଭି, ସାର୍ଥକ ଟିଭି, ଜୀ ସାର୍ଥକ ଆଦିରେ ବିଭିନ୍ନ ଧାରାବାହିକରେ ଅଭିନୟ କରିଥିଲେ । ୨୦୦୯ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଚୁପ୍ କିଏ ଆସୁଛି । ଏହାପରେ ସେ ଅନେକ କଥାଚିତ୍ରରେ ଚରିତ୍ର ଅଭିନେତା, ହାସ୍ୟ ଅଭିନତା ଓ ଖଳନାୟକ ଆଦି ଭୂମିକାରେ ଅଭିନୟ କରିଛନ୍ତି ।
ଏ ଯୁଗର କୃଷ୍ଣ ସୁଦାମା, ୨୦୦୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବସନ୍ତ ନାୟକ । ବିନୟ ନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ମିଥୁନ ଚକ୍ରବର୍ତ୍ତୀ, ଉତ୍ତମ ମହାନ୍ତି, ହର ପଟ୍ଟନାୟକ, ସୂରଜ କୁମାର, ବର୍ଷା ପ୍ରିୟଦର୍ଶିନୀ, ରଚନା ବାନାର୍ଜୀ, ଜୟୀରାମ ସାମଲ, ଜ୍ୟୋତି ମିଶ୍ର, ଦେବୁ ବୋଷ, ଉଷସୀ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ରାଷ୍ଟ୍ରକୁଟ ରାଜବଂଶ  କନ୍ନଡ଼:           ଦକ୍ଷିଣ ଭାରତ, ମଧ୍ୟ ଭାରତ ଓ ଉତ୍ତର ଭାରତର ବଡ଼ ଭୂ-ଭାଗରେ ଶାସନ କରିଥିବା ରାଜବଂଶ ଥିଲା । ଇତିହାସ ରାଷ୍ଟ୍ରକୁଟ ରାଜବଂଶର ଶାସନ କାଳ ପାଖାପାଖି ଷଷ୍ଠ-ତେର ବିଂ ଶତାବ୍ଦୀର ମଧ୍ୟବର୍ତ୍ତୀ ଥିଲା । ସେହି କାଳରେ ସେମାନେ ପରସ୍ପର ଘନିଷ୍ଠ ପରନ୍ତୁ ସ୍ୱତନ୍ତ୍ର ଜାତୀ ରୂପେ ଶାସନ କରିଥିଲେ । ସେମାନଙ୍କ ଜ୍ଞାତ ପ୍ରାଚୀନତମ ଶୀଳା ଲେଖରେ ସପ୍ତମ ଶତାବ୍ଦୀର  "ରାଷ୍ଟ୍ରକୁଟ"  ତାମ୍ରପତ୍ର ମୁଖ୍ୟ ଅଟେ , ଯେଉଁଥିରେ ଉଲ୍ଲେଖ ହୋଇଛି ଯେ,  "ମାଲବା ପ୍ରାନ୍ତ" ର ମାନପୁରରେ ତାଙ୍କର ସାମ୍ରାଜ୍ୟ ଥିଲା  (ଯାହା ଆଜି ମଧ୍ୟପ୍ରଦେଶ ରାଜ୍ୟରେ ସ୍ଥିତ); ସେହି କାଳର ଅନ୍ୟ  "ରାଷ୍ଟ୍ରକୁଟ"  ଜାତୀମାନଙ୍କ ମଧ୍ୟରେ  "ଅଚଳ ପୁର"   (ଯାହା ଆଧୁନିକ ସମୟରେ ମହାରାଷ୍ଟ୍ରରେ ସ୍ଥିତ)ର ଶାସକ ତଥା  "କନ୍ନୌଜ" ର ଶାସକମାନେ ମଧ୍ୟ ସାମିଲ ଥିଲେ । ତାଙ୍କର ମୂଳ ସ୍ଥାନ ତଥା ମୂଳ ବାବଦରେ ବହୁ ଭ୍ରାନ୍ତ ଧାରଣା ପ୍ରଚଳିତ ହୋଇଥିଲା । ଅଚଳ ପୁରରେ ଶାସନ କରୁଥିବା  "ରାଷ୍ଟ୍ରକୁଟ"  ବାଦାମୀ ଚାଳୁକ୍ୟଙ୍କର ଉପନିବେଶ ରୂପେ ସ୍ଥାପିତ ହୋଇଥଲେ କିନ୍ତୁ  "ଦାନ୍ତିଦୁର୍ଗ" ର ନେତୃତ୍ତ୍ୱରେ ସେମାନେ ଚାଳୁକ୍ୟ ଶାସକ  "କୀର୍ତ୍ତୀବର୍ମନ ଦ୍ୱିତୀୟ" ଙ୍କୁ ସେଠାରୁ ଧକ୍କା ମାରି ବିଦା କରିଦେଇଥିଲେ ତଥା ଆଧୁନିକ  "କର୍ଣ୍ଣାଟକ"  ପ୍ରାନ୍ତର  "ଗୁଲବର୍ଗ" ଙ୍କୁ ନିଜର ମୁଖ୍ୟ ସ୍ଥାନ ରୂପେ ବନେଇଥିଲେ । ଏହି ଜାତୀବାଦରେ ମାନ୍ୟଖେତର ରାଷ୍ଟ୍ରକୁଟ ରାଜବଂଶର ନାମରେ ବିଖ୍ୟାତ ହୋଇଗଲା ; ଯାହା ଦକ୍ଷିଣ ଭାରତରେ ୭୫୩ ବିସିରେ ଆସିଥିଲା । ଏହି ସମୟରେ ବଙ୍ଗଳାର  "ପାଳ ସାମ୍ରାଜ୍ୟ"  ଓ ଗୁଜରାଟର  "ପ୍ରତିହାର ସାମ୍ରାଜ୍ୟ"  ଭାରତୀୟ ଉପ-ମହାଦ୍ବୀପର ପୂର୍ବ ଓ ଉତ୍ତର-ପଶ୍ଚିମ ଭୂ-ଭାଗରେ ଅତ୍ୟନ୍ତ ତୀବ୍ର ଗତିରେ ଆସିଥିଲା । ଅଷ୍ଟମରୁ ଦଶମ ଶତାବ୍ଦୀର ମଧ୍ୟ କାଳରେ ଗଙ୍ଗାର ଉର୍ବର ବାହ୍ୟ ଭାଗରେସ୍ଥିତ  "କନ୍ନୌଜ ରାଜ୍ୟ" ରେ ନିୟନ୍ତ୍ରଣ ହେତୁ ଏକ ତ୍ରି-ଦଳୀୟ ସଂଘର୍ଷ ଚାଲୁଥିଲା, ସେହି ସମୟରେ  "କନ୍ନୌଜ"  ଉତ୍ତର ଭାରତର ମୁଖ୍ୟ ଅଧିକାର ରୂପେ ସ୍ଥାପିତ ଥିଲା । ପ୍ରତ୍ୟେକ ସାମ୍ରାଜ୍ୟକୁ ସେଥିରେ ନିୟନ୍ତ୍ରଣ କରିବାକୁ ଚାହୁଁଥିଲେ । ମାନ୍ୟକ୍ଷେତର ରାଷ୍ଟ୍ରକୁଟ ଅଧିକାରର ଉଚ୍ଚତମ ଶିଖରରେ ତାଙ୍କ ସାମ୍ରାଜ୍ୟ ଉତ୍ତର ଆଡ଼କୁ ଗଙ୍ଗା ଓ ଯମୁନା ନଦୀରୁ ଦକ୍ଷିଣରେ କନ୍ୟାକୁମାରୀ ପର୍ଯ୍ୟନ୍ତ ଥିଲା । ଏହା ତାଙ୍କ ରାଜନୈତିକ ବିସ୍ତାର, ବସ୍ତୁକଳା ଉପଲବ୍ଧି ଓ ସାହିତ୍ୟିକ ଯୋଗଦାନର କାଳ ଥିଲା । ଏହି ରାଜବଂଶର ପ୍ରାରମ୍ଭିକ ଶାସକ ହିନ୍ଦୁ ଧର୍ମର ଅନୁଯାୟୀ ଥିଲା, ପରନ୍ତୁ ପରେ ଏହି ରାଜବଂଶ ଜୈନ ଧର୍ମର ପ୍ରଭାବରେ ଆସି ଯାଇଥିଲା । ପ୍ରଶାସନ ରାଷ୍ଟ୍ରକୁଟ ରାଜବଂଶ ସମ୍ଭବତଃ ମୂଳ ରୂପେ ଦ୍ରାବିଡ଼ କୃଷକ ସମ୍ପ୍ରଦାୟର ଥିଲେ , ଯେଉଁମାନେ ଲାତତାପୁର  (ଲାତୁର, ଉସମାନବାଦର ନିକଟ) ପ୍ରତାପୀ ପରିବାରର ଥିଲେ  । ସେମାନେ କନ୍ନଡ଼ ଭାଷା କହୁଥିଲେ । ନିଜ ଶତ୍ରୁ ଚାଳୁକ୍ୟ ବଂଶକୁ ପରାଜିତ କରିଥିବା ରାଷ୍ଟ୍ରକୁଟ ବଂଶର ଶାସନ କାଳରେ ହିଁ ଡକ୍କନ ସାମ୍ରାଜ୍ୟ ଭାରତର ଦ୍ୱିତୀୟ ବଡ଼ ରାଜନୈତିକ ଗୋଷ୍ଠୀ ହୋଇଗଲା , ଯାହା ମାଲବାରୁ କାଞ୍ଚି ପର୍ଯ୍ୟନ୍ତ ପ୍ରସାରିତ ହୋଇଥିଲା । କଳା ଓ ସଂସ୍କୃତି ବହୁ ରାଷ୍ଟ୍ରକୁଟ ରାଜବଂଶର ରାଜା ଅଧ୍ୟୟନ ଓ କଳା ପ୍ରତି ସମର୍ପିତ ଥିଲେ । ଅନ୍ୟ ରାଜା,  "କୃଷ୍ଣ ପ୍ରଥମ"   (ପାଖାପାଖି 756ରୁ 773) ଏଲୋରାରେ ଚଟ୍ଟାଣକୁ କାଟି କୈଳାସ ମନ୍ଦିର ତିଆରି କରିଥିଲେ  । ଏହି ରାଜବଂଶର ପ୍ରସିଦ୍ଧ ଶାସକ  "ଅମୋଘବର୍ଷ ପ୍ରଥମ"  , ଯିଏ ପାଖାପାଖି 814ରୁ 878 ପର୍ଯ୍ୟନ୍ତ ଶାସନ କରିଥିଲେ, ସବୁଠାରୁ ପୁରୁଣା ଜ୍ଞାତ କନ୍ନଡ଼ କବିତା  "କବିରାଜ ମାର୍ଗ" ର କିଛି ଖଣ୍ଡର ରଚନା କରିଥିଲେ । ସେମାନଙ୍କ ଶାସନ କାଳରେ ଜୈନ ଧର୍ମ ଗଣିତଜ୍ଞ ଓ ବିଦ୍ୱାନମାନେ କନ୍ନଡ଼ ଏବଂ ସଂସ୍କୃତ ଭାଷାର ସାହିତ୍ୟରେ ମହତ୍ତ୍ୱପୂର୍ଣ୍ଣ ଯୋଗଦାନ ଦେଇଥିଲେ । ଅନ୍ୟ ମହତ୍ତ୍ୱପୂର୍ଣ୍ଣ ଯୋଗଦାନରେ ମହାରାଷ୍ଟ୍ରରେସ୍ଥିତ  "ଏଲୀଫେଣ୍ଟ ଗୁମ୍ଫା" ର ମୂର୍ତିକଳା ତଥା କର୍ଣ୍ଣାଟକରେସ୍ଥିତ କାଶୀ ବିଶ୍ୱନାଥ ଓ ଜୈନ ମନ୍ଦିର ଆଦିରେ ଆସିଥାଏ । ଏହି ସବୁ ମନ୍ଦିର ୟୁନେସ୍କୋର ବୋଲ୍ଡ ହେରିଟେଜ ସ୍ଥାନରେ ସାମିଲ ରହିଛି । ରାଜବଂଶର ପତନ ଖୋଟ୍ଟିମ ଅମୋଘବର୍ଷ ଚତୁର୍ଥ  (968-972) ନିଜ ରାଜଧାନୀର ରକ୍ଷା କରିବାରେ ବିଫଳ ରହିଥିଲେ  । ସମ୍ରାଟ ସ୍ଥାନ ପରିତ୍ୟାଗ କରି ପଶ୍ଚିମ ଘାଟକୁ ଚାଲିଗଲେ, ଯେଉଁଠାରେ ତାଙ୍କ ବଂଶଜ ସାହସୀ ଗଙ୍ଗ ଓ କଦମ୍ବ ବଂଶର ସହଯୋଗଦ୍ୱାରା ଅଜଣା ଜୀବନ ବ୍ୟତୀତ କରୁଥିଲେ , ଯେ ପର୍ଯ୍ୟନ୍ତ ତୈଳପ ପ୍ରଥମ ଚାଳୁକ୍ୟ ପାଖାପାଖି 975ରେ ସଂଘର୍ଷରେ ବିଜୟ ପ୍ରାପ୍ତ କରିନାହାନ୍ତି ।
ଉତ୍କ୍ରମଣୀୟ ମସ୍ତିଷ୍କ ରକ୍ତନଳୀ ସଙ୍କୋଚନ ସିଣ୍ଡ୍ରମ  ରେଭରସିବ୍ଲ ସେରେବ୍ରାଲ ଭାସୋକନଷ୍ଟ୍ରିକ୍ସନ୍ ସିଣ୍ଡ୍ରୋମ   ହେଉଛି ଏକ ରୋଗ ଯେଉଁଥିରେ ମସ୍ତିଷ୍କରେ ଥିବା ଧମନୀଗୁଡ଼ିକର ବିଭିନ୍ନ ସ୍ଥାନରେ ସଂକୋଚନ ଏବଂ ବିସ୍ଫାରଣ  (ବିସ୍ତାର) ହୋଇଥାଏ  । ଏହାର ଲକ୍ଷଣଗୁଡିକ ମଧ୍ୟରେ ସାଧାରଣତଃ ହଠାତ୍ ଆରମ୍ଭ ହୁଏ ଏବଂ ବାରମ୍ବାର ଏବଂ ଭୟଙ୍କର ମୁଣ୍ଡବିନ୍ଧା   ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ବାନ୍ତି, ଆଲୋକ ପ୍ରତି ସମ୍ବେଦନଶୀଳତା, ଦ୍ୱନ୍ଦ୍ୱ, ସ୍ଥାନୀୟ ସ୍ନାୟୁ ଜନିତ ଲକ୍ଷଣ ଏବଂ ବାତ ହୋଇପାରେ  ରୋଗ ଜଟିଳ ହେଲେ ସବଆରାକନଏଡ଼ ରକ୍ତସ୍ରାବ ଏବଂ ଷ୍ଟ୍ରୋକ ହୋଇପାରେ । ବିପଦ କାରଣଗୁଡ଼ିକ ମଧ୍ୟରେ ପ୍ରସବ, ରକ୍ତନଳୀ-ସକ୍ରିୟ ଔଷଧ, ଏବଂ ଗର୍ଭଧାରଣର ଜଟିଳତା ଯୋଗୁ ହୋଇପାରେ । ଏଥିରେ ସମ୍ପୃକ୍ତ ଔଷଧମଧ୍ୟରେ କୋକେନ, ସୁମାଟ୍ରିପଟାନ, ଖାଦ୍ୟ ବଟିକା, ଏସଏସଆରଆଇ   ଏବଂ ସୁଡୋଏଫେଡ୍ରାଇନ୍ ଅନ୍ତର୍ଭୁକ୍ତ ହୋଇପାରେ । ସାଧାରଣତଃ ଡାକ୍ତରୀ ଇମେଜିଙ୍ଗଦ୍ୱାରା ରୋଗ ନିର୍ଣ୍ଣୟ କରାଯାଏ । ସମାନ ଭାବରେ ଉପସ୍ଥାପିତ ହେଉଥିବା ରୋଗମାନ ଯଥାକ୍ରମେ ସେରେବ୍ରାଲ ଆନିଉରିଜ୍ମ, ମସ୍ତିଷ୍କ ଧମନୀ ଡିସେକସନ, ମସ୍ତିଷ୍କ ଭେନସ୍ ସାଇନସ୍ ଥ୍ରୋମ୍ବୋସିସ୍, ଇସକେମିକ୍ ଷ୍ଟ୍ରୋକ୍, ପିଟୁଇଟାରି ଆପୋଲେକ୍ସି ଏବଂ ମସ୍ତିଷ୍କ ଭାସ୍କୁଲାଇଟିସ୍ କାରଣରୁ ସାବାରାକ୍ନଏଡ୍ ରକ୍ତସ୍ରାବ ହୋଇପାରେ । ଚିକିତ୍ସା ପାଇଁ ନିମୋଡିପାଇନ ପରି କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ ବ୍ୟବହାର କରାଯାଇଛି । ଅଧିକାଂଶ ସମୟରେ ସମସ୍ତ ଲକ୍ଷଣ ତିନି ସପ୍ତାହ ମଧ୍ୟରେ ସ୍ୱୟଂ ଉପଶମ ହୋଇଯାଏ । ଅଳ୍ପ ସଂଖ୍ୟକ କ୍ଷେତ୍ରରେ କିଛି ଅଭାବ ରହିଯାଏ; ତୀବ୍ର ରୋଗ କିମ୍ବା ମୃତ୍ୟୁ କ୍ୱଚିତ ହୁଏ । ଏହା କେତେଥର ଘଟେ, ତାହା ଅଜ୍ଞାତ ଅଟେ କିନ୍ତୁ ଏହା ଅପେକ୍ଷାକୃତ ସାଧାରଣ ବୋଲି ବିଶ୍ୱାସ କରାଯାଏ । ପ୍ରଭାବିତ ଲୋକମାନେ ପ୍ରାୟ ୨୦ରୁ ୫୦ ବର୍ଷ ବୟସ୍କ ଅଟନ୍ତି । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୬୦ ଦଶକରେ ବର୍ଣ୍ଣନା କରାଯାଇଥିଲା; ତଥାପି ୨୦୦୭ ମସିହା ସୁଦ୍ଧା ବର୍ତ୍ତମାନର ନାମ ବ୍ୟବ‌ହୃତ ହୋଇନଥିଲା ।
ଲେଖା ଚାଲିଛି... ମିଥାଇଲଫେନିଡେଟ  (ଇଂରାଜୀ ଭାଷାରେ , ଏକ ବିକ୍ରୟ ନାମ ରିଟାଲିନ/ ) ଏକ ଉତ୍ତେଜକ ଔଷଧ   ଯାହା ଧ୍ୟାନାଭାବ ଓ ଅତିସକ୍ରିୟତା ବିକାର  (ଏଡିଏଚଡି/ ) ଓ ନିଦ୍ରାବେଶ ରୋଗମାନଙ୍କର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଏଡିଏଚଡି ରୋଗ ନିମନ୍ତେ ଏହା ପ୍ରଥମ ଧାଡ଼ିର ଔଷଧ । ଏହା ପାଟିରେ ଦିଆଯାଏ ଓ ଚର୍ମରେ ଲଗାଯାଏ । ଏହାର ବିଭିନ୍ନ ପ୍ରକାର ଫର୍ମୁଲା ଅଛି ଓ ପ୍ରତ୍ୟେକର ପ୍ରଭାବ ସମୟ ଅଲଗା ଥାଏ । ମିଥାଇଲଫେନିଡେଟର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା ସମସ୍ୟା, ଉଦ୍‌ବେଗ ଓ ଓଜନ ହ୍ରାସ ହୁଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ସାଇକୋସିସ, ଆଲର୍ଜି ପ୍ରତିକ୍ରିୟା, ପ୍ରାୟାପିଜ୍ମ, ନିଶାଗ୍ରସ୍ତ   ଓ ହୃତ୍‌ପିଣ୍ଡ ସମସ୍ୟା ହୋଇପାରେ । ମସ୍ତିଷ୍କରେ କାଟେକୋଲାମିନର   କାମରେ ଉନ୍ନତି ଆଣି ଏହି ଔଷଧ କାର୍ଯ୍ୟକ୍ଷମ ହୁଏ । ଏହା ନିଉରନମାନଙ୍କର ଡୋପାମିନ   ଓ ନରଏପିନେଫ୍ରିନ   ରିଅପଟେକ   ଅବରୋଧ କରିଦିଏ । ମିଥାଇଲଫେନିଡେଟ ଏକ କେନ୍ଦ୍ରୀୟ ସ୍ନାୟୁମଣ୍ଡଳ ଉତ୍ତେଜକ  ଯାହା ସବସ୍ଟିଚ୍ୟୁଟେଡ ଫିନାଇଲଆଲାନିନ   ଓ ପିପେରିଡିନ   ରାସାୟନିକ ଶ୍ରେଣୀର   ଦ୍ରବ୍ୟମାନଙ୍କୁ ଉତ୍ତେଜିତ କରେ ।
ଏଭେରୋଲିମସ ହେଉଛି ଏକ ଔଷଧ ଯାହା କେତେକ ପ୍ରକାରର କର୍କଟ ରୋଗର ଚିକିତ୍ସା ପାଇଁ କରାଯାଉଥିବା ଅଙ୍ଗ ପ୍ରତିରୋପଣ ପରେ ପ୍ରତ୍ୟାଖ୍ୟାନ‌କୁ ରୋକିବା ପାଇଁ ବ୍ୟବ‌ହାର କରାଯାଏ । ବୃକ୍‌କ, ହୃତ୍‌ପିଣ୍ଡ ଓ ଯକୃତ ପ୍ରତିରୋପଣ ପରେ ବିଶେଷତଃ ଏହା ଦିଆଯାଏ । ଏହା ସ୍ତନ ଏବଂ ନ୍ୟୁରୋଏଣ୍ଡୋକ୍ରାଇନ ଅର୍ବୁଦ ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପାଟି ପ୍ରଦାହ, ଶ୍ୱାସନଳୀ ସଂକ୍ରମଣ, ଥକ୍କା, ବାନ୍ତି ଏବଂ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କେଶ ଝଡ଼ିବା, ସ୍ୱଳ୍ପ ଶ୍ୱେତ ରକ୍ତ କଣିକା, ରକ୍ତସ୍ରାବ, ବୃକ୍‌କ ସମସ୍ୟା, ରକ୍ତ ଜମାଟ ବାନ୍ଧିବା ଏବଂ ହୃଦ୍‌ପାତ ହୋଇପାରେ । ସମ୍ଭବତଃ ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ ଏହା ସିରୋଲିମସର ଏକ ଉତ୍ପାଦନ ଏବଂ ସମାନ ଭାବରେ କାର୍ଯ୍ୟ କରେ; ରାପାମାଇସିନର   ସ୍ତନ୍ୟପାୟୀ ଲକ୍ଷ୍ୟକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୦୯ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ଏଭେରୋଲିମସ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି  ଯୁକ୍ତରାଜ୍ୟରେ ପ୍ରତିରୋପଣ ପରବର୍ତ୍ତୀ ଏକ ମାସର ଚିକିତ୍ସାର ଖର୍ଚ୍ଚ ପ୍ରାୟ ୪୫୦ ପାଉଣ୍ଡ ଥିବାବେଳେ କେତେକ ପ୍ରକାରର କର୍କଟ ରୋଗ ପାଇଁ ୨୦୨୦ ସୁଦ୍ଧା ୨,୯୦୦ ପାଉଣ୍ଡ ହୋଇପାରେ । ଯୁକ୍ତରାଷ୍ଟ୍ରରେ ଏହାର ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୪୫୦ ଡଲାର ଥିଲା । ୨୦୨୧ରେ ଯୁକ୍ତରାଷ୍ଟ୍ରରେ ଏହାର ଏକ ଜେନେରିକ୍ ସଂସ୍କରଣ ଅନୁମୋଦିତ ହୋଇଥିଲା ।
ରାୟପୁର, ଛତିଶଗଡ଼ ରାଜ୍ୟର ରାଜଧାନୀ ଓ ମୂଖ୍ୟ ସହର। ଭୌଗଳିକ ଅବସ୍ଥିତି ରାୟପୁର, ଛତିଶଗଡ଼ ୨୧.୨୩୩୩ ଉତ୍ତର ଅକ୍ଷାଂଶ ଓ ୮୧.୬୩୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୫୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାୟପୁର, ଛତିଶଗଡ଼ ସହରର ମୋଟ ଜନସଂଖ୍ୟା ୧୬୫୯୩ । ସେଥି ମଧ୍ୟରୁ ୫୦.୬୧% ଜଣ ପରୁଷ ହୋଇଥିବା ବେଳେ ୪୯.୩୯% ଜଣ ନାରୀ ଅଟନ୍ତି । ରାୟପୁର, ଛତିଶଗଡ଼ର ସାକ୍ଷରତା ହାର ୬୩.୬୯% । ଏହା ଜାତୀୟ ହାରଠାରୁ ୧.୧୫% ପ୍ରତିଶତ କମ । ସେଥିରୁ ୩୮.୩୩% ପ୍ରତିଶତ ପୁରୁଷ ଓ ୨୫.୩୬% ନାରୀ ଅଟନ୍ତି । ୧୫.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାୟପୁର, ଛତିଶଗଡ଼ର ସରକାରୀ ଭାଷା । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ରାୟପୁର, ଛତିଶଗଡ଼ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୩.୨ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୦.୮ ଡିଗ୍ରୀ ସେଣ୍ଟିଗ୍ରେଡ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୨୫୮.୧ / ହୋଇଥାଏ ।
କେସିଙ୍ଗା  (କ୍ରମିକ ସଂଖ୍ୟା: ୧୦୧) କଳାହାଣ୍ଡି ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ୧୯୬୭ ମସିହାରେ ଗଠିତ ଏହି ନିର୍ବାଚନ ମଣ୍ଡଳୀରେ ଶେଷ ନିର୍ବାଚନ ୨୦୦୪ ମସିହାରେ ହୋଇଥିଲା । ନିର୍ବାଚିତ ବିଧାୟକଗଣ ୧୯୬୭ରୁ ୨୦୦୪ ମଧ୍ୟରେ ମୋଟ ୯ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଅନ୍ତରା ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଅଭିନେତ୍ରୀ ଥିଲେ । ଜୀବନୀ ଅନ୍ତରା ବଙ୍ଗଳାଦେଶୀ କଥାଚିତ୍ର ଜଗତ ଧଲିଉଡ଼ରେ ଜଣେ ଶିଶୁ କଳାକାର ଭାବରେ ଅଭିନୟ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ମୁଖ୍ୟ ନାୟିକା ଭାବରେ କାର୍ଯ୍ୟ କରିଥିଲେ । ସେ ମହଫୁଜ ଅହମ୍ମଦଙ୍କ ପ୍ରଥମ କଥାଚିତ୍ର ପ୍ରେମର କସମରେ ଅଭିନୟ କରିଥିଲେ । ସେ ୨୦୧୪ ମସିହାର ଜାନୁଆରୀ ୮ ତାରିଖରେ ମୃତ୍ୟବରଣ କରିଥିଲେ ।
ଛାଡ଼ଖାଇ, ଓଡ଼ିଶାରେ ପାଳିତ ଏକ ସାମାଜିକ ଚଳଣି । ଏହାକୁ କାର୍ତ୍ତିକ ପୂର୍ଣ୍ଣିମା ପର ଦିନ ପାଳନ କରାଯାଏ । କାର୍ତ୍ତିକ ମାସକୁ ଓଡ଼ିଶାରେ ଏକ ପବିତ୍ର ମାସ ଭାବରେ ପାଳନ କରାଯାଏ । ବହୁ ଲୋକ ସମ୍ପୂର୍ଣ୍ଣ ମାସ ଆମିଷ ଭକ୍ଷଣ କରନ୍ତି ନାହିଁ । କିଛି ଲୋକ କେବଳ ମାସର ଶେଷ ପାଞ୍ଚଦିନ, ପଞ୍ଚକରେ ଆମିଷ ଭକ୍ଷଣରୁ ନିବୃତ ରହନ୍ତି । ଛାଡ଼ଖାଇ ଶବ୍ଦଟି,  'ଛାଡ଼'  ଓ  'ଖାଇ'  ଦୁଇଟି ଶବ୍ଦର ସନ୍ଧିରୁ ବିକଶିତ । ଛାଡ଼ ଅର୍ଥ ସମୟର ଅନ୍ତରାଳ ଓ ଖାଇ ଅର୍ଥ ଖାଇବା । ଅର୍ଥାତ, କିଛି ସମୟ ଅନ୍ତରାଲ ପରେ ଖାଇବା । ଲୋକମାନେ ମାସେ କାଳ ଆମିଷ ଖାଦ୍ୟରୁ ନିବୃତ ରହି କାର୍ତ୍ତିକ ମାସ ଉପରାନ୍ତେ, ପ୍ରଥମ ଦିନ ହିଁ ଆମିଷ ଖାଦ୍ୟ ଖାଇବାକୁ ପସନ୍ଦ କରନ୍ତି । କାର୍ତ୍ତିକ ମାସ ଓ ମାର୍ଗଶୀର ମାସରେ ପବନର ଗତିପଥ ବଦଳିଥାଏ । ଐତିହାସିକ ତଥ୍ୟ ଅନୁଯାୟୀ ଓଡ଼ିଆ ସାଧବପୁଅମାନେ ନୌବାଣିଜ୍ୟ କରିବା ପାଇଁ, କେଉଟମାନେ ସମୁଦ୍ରକୁ ମାଛ ମାରିବା ପାଇଁ ଏହି ସମୟରେ ଯାତ୍ରାରମ୍ଭ କରୁଥିଲେ । ସେମାନଙ୍କୁ ମେଲାଣି ଦେବାପାଇଁ ଆୟୋଜନ କରାଯାଉଥିବା ଭୋଜିରେ ଆମିଷ ଖାଦ୍ୟ ରହୁଥିଲା । ଛାଡ଼ଖାଇ ଏହିପରି ଭାବରେ ଆରମ୍ଭ ହୋଇଥାଇପାରେ । ବର୍ଷର ଏହି ସମୟରେ ମାଛମାନେ ସମୁଦ୍ର ତଟ ପାଖକୁ ଆସନ୍ତି, ତେଣୁ ମାଛ ଅମଳ ମଧ୍ୟ ଭଲ ହୋଇଥାଏ । କିଛି ଐତିହାସିକମାନଙ୍କ ମତରେ, ଛାଡ଼ଖାଇରୁ ଶୀତ ଋତୁର ଆରମ୍ଭ ହୋଇଥାଏ । ଶୀତ ଦିନରେ କୁକୁଡ଼ା ଓ ଛେଳି ମାଂସରେ ସ୍ନେହସାର ଓ ଆଦ୍ରତାର ଅନୁପାତ ଭଲ ରହୁଥିବାରୁ, ଶୀତ ଦିନ ମାଂସ ଖାଇବାର ସବୁଠାରୁ ଭଲ ସମୟ ବୋଲି ପାର୍କ ହୋଟେଲ, କଲିକତାର ସେଫ ଶରତ ଦିୱାନଙ୍କ ମତ ।
ରାଜେନ୍ଦ୍ର ଚନ୍ଦ୍ର ମର୍ଦ୍ଦରାଜ ହରିଚନ୍ଦନ  (୯ ଅପ୍ରେଲ ୧୯୩୦ - ୩୦ ମଇ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ୧୯୬୧, ୧୯୭୪ ଓ ୧୯୭୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରାଜେନ୍ଦ୍ର ଚନ୍ଦ୍ର ମର୍ଦ୍ଦରାଜ ହରିଚନ୍ଦନ ୧୯୩୦ ମସିହାର ଅପ୍ରେଲ ମାସ ୯ ତାରିଖରେ ଅବିଭକ୍ତ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କିଶୋର ଚନ୍ଦ୍ର ମର୍ଦ୍ଦରାଜ ହରିଚନ୍ଦନ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଥିଲେ ଏବଂ ସେ ଓକିଲାତି ପଢ଼ିଥିଲେ । ତାଙ୍କ ପତ୍ନୀଙ୍କ ନାମ ଇନ୍ଦିରା ଦେବୀ । ତାଙ୍କର ୨ ଜଣ ପୁଅ ଓ ଜଣେ ଝିଅଙ୍କୁ ମିଶାଇ ସମୁଦାୟ ସନ୍ତାନ ସଂଖ୍ୟା ୩ । ରାଜନୈତିକ ଜୀବନ ରାଜେନ୍ଦ୍ର ୧୯୬୦ ମସିହାର ଗଣତନ୍ତ୍ର ପରିଷଦରେ ଯୋଗ ଦେଇଥିଲେ । ୧୯୬୧ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ସ୍ୱତନ୍ତ୍ର ପାର୍ଟିର ପ୍ରାର୍ଥୀ ଭାବରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୪ ମସିହାରେ ସେ ଜନତା ପାର୍ଟିର ପ୍ରାର୍ଥୀ ଭାବରେ ପୁଣିଥର ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ରାଜେନ୍ଦ୍ର ୨୦୦୧ ମସିହାର ମଇ ମାସ ୩୦ ତାରିଖ ଦିନ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ରାଇକୋଟ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ଲୁଧିଅନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଇକୋଟ ୩୦.୬୫୦୦ ଉତ୍ତର ଅକ୍ଷାଂଶ ଓ ୭୫.୬୦୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଇକୋଟ ସହରର ମୋଟ ଜନସଂଖ୍ୟା ୨୪୭୩୮ ଅଟେ । ସେଥି ମଧ୍ୟରୁ ୫୨.୬୧% ଜଣ ପରୁଷ ହୋଇଥିବା ବେଳେ ୪୭.୩୯% ଜଣ ନାରୀ ଅଟନ୍ତି । ରାଇକୋଟର ସାକ୍ଷରତା ହାର ୬୬.୦୭% ଅଟେ । ଏହା ଜାତୀୟ ହାରଠାରୁ -୧.୨୩% ପ୍ରତିଶତ କମ ଅଟେ । ସେଥିରୁ ୩୬.୮୩% ପ୍ରତିଶତ ପୁରୁଷ ଓ ୨୯.୨୫% ନାରୀ ଅଟନ୍ତି । ୧୧.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ରାଇକୋଟର ସରକାରୀ ଭାଷା ଅଟେ ।
ନିକ୍ଲୋସାମାଇଡ  (ଇଂରାଜୀ ଭାଷାରେ , ବିକ୍ରୟ ନାମ ନିକ୍ଲୋସାଇଡ/ ) ଏକ ଔଷଧ ଯାହା ଫିତାକୃମି ବା ଟେପ‌ୱର୍ମ ପର୍ଯ୍ୟାକରଣ   ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଏହି ଫିତାକୃମି ପର୍ଯ୍ୟାକରଣ ମଧ୍ୟରେ ଡାଇଫାଇଲୋବୋଥ୍ରିଆସିସ  , ହାଇମେନୋଲେପିଆସିସ   ଓ ଟିନିଆସିସ   ଅନ୍ତର୍ଭୁକ୍ତ । ଏହା ଗୋଲକୃମି   ବା ପିନ‌ୱର୍ମ   ଭଳି ଅନ୍ୟାନ୍ୟ କୃମି ନିମନ୍ତେ ପ୍ରଭାବଶାଳୀ ହୁଏନାହିଁ । ଏହା ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, ପେଟ ଯନ୍ତ୍ରଣା, କୋଷ୍ଠକାଠିନ୍ୟ   ଓ ଗଲୁ ସାଧାରଣତଃ ଦେଖାଯାଏ । ଗର୍ଭାବସ୍ଥାରେ ଏହା ବ୍ୟବ‌ହାର କରାଯାଏ ଓ ଶିଶୁ ନିମନ୍ତେ ମଧ୍ୟ ନିରାପଦ ଜଣାଯାଏ । ଏହା ଆଣ୍ଟିହେଲମିନ୍ଟିକ   ଶ୍ରେଣୀର ଔଷଧ । ଶର୍କରା ଅଧିଗ୍ରହଣକୁ ଏହା ଅବରୋଧ କରେ । ସନ ୧୯୫୮ରେ ନିକ୍ଲୋସାମାଇଡ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଗୋଟିଏ ନିକ୍ଲୋସାମାଇଡ କୋର୍ଷର ବିକାଶଶୀଳ ଦେଶମାନଙ୍କରେ ମୂଲ୍ୟ ୦.୨୪ ଆମେରିକୀୟ ଡଲାର । ବ୍ୟବସାୟୀକ ଭିତ୍ତିରେ ଏହା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ । କେତେକ ପ୍ରାଣୀମାନଙ୍କ ନିମନ୍ତେ ଏହା ପ୍ରଭାବଶାଳୀ ହୁଏ ।
ସୟଦ ମୁସ୍ତାଫିଜ ଅହମଦ  (୨୧ ଡିସେମ୍ବର ୧୯୪୧ - ୧୧ ସେପ୍ଟେମ୍ବର ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିର ଜନତା ଦଳ ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ମୁସ୍ତାଫିଜ ଅହମଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୮୫ ଓ ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କଟକ ସିଟି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୟଦ ମୁସ୍ତାଫିଜ ଅହମଦ ୧୯୪୧ ମସିହାର ଡିସେମ୍ବର ମାସ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୟଦ ମୁମତାଜ୍ ଅହମଦ ଓ ପତ୍ନୀଙ୍କ ନାମ ସାହାନା ଅହମଦ । ରାଜନୈତିକ ଜୀବନ ସୟଦ ମୁସ୍ତାଫିଜ ଅହମଦ ଓଡ଼ିଶା ରାଜନୀତିରେ ଜନତା ଦଳ ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ସୟଦ ମୁସ୍ତାଫିଜ ଅହମଦ ୨୦୧୭ ମସିହାର ସେପ୍ଟେମ୍ବର ମାସ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୬ ବର୍ଷ ବୟସ ହୋଇଥିଲା ।
ଜୀବବୈଜ୍ଞାନ-ଭିତ୍ତିକ ଶ୍ରେଣୀବିଭାଗ ହେଉଛି ଜୀବମାନଙ୍କର ବିଭକ୍ତି କାରଣର ଏକ ଉପାୟ । ଲକ୍ଷଣର ସ୍ତର ଓ ପରସ୍ପର ସମ୍ବନ୍ଧିତ ଲକ୍ଷଣ ଗୁଡ଼ିକୁ ବ୍ୟବହାର କରି ଜୀବମାନଙ୍କର ଶ୍ରେଣୀବିଭାଗ କରି ଯାଇଥାଏ । ଏଠାରେ କୋଷର ପ୍ରକୃତିଠାରୁ ଆରମ୍ଭ କରି ବିଭିନ୍ନ ଜୀବ ମଧ୍ୟରେ ଅନେକ ସାମଞ୍ଜସ୍ୟପୂର୍ଣ୍ଣ ଲକ୍ଷଣ ଥିଲେ ମଧ୍ୟ ଜୀବମାନଙ୍କ ଶ୍ରେଣୀ ବିଭାଗ ସମୟରେ କେତେକ ଆନ୍ତଃସମ୍ବନ୍ଧିତ   ଲକ୍ଷଣଦ୍ୱାରା ହିଁ ଜୀବଗୋଷ୍ଠୀରେ ଶ୍ରେଣୀ ବିଭାଗ କରାଯାଇଥାଏ । ଉଦାହରଣ : ୧. ସୁନ୍ୟଷ୍ଟୀୟ କୋଷରେ କୋଷାଙ୍ଗ ଓ ନ୍ୟଷ୍ଟି ଥାଏ । ଯାହାଦ୍ୱାରା ବହୁକୋଷୀ ଜୀବ ମାନଙ୍କର କୋଷୀୟ ପ୍ରକ୍ରିୟା ଅଲଗା ଅଲଗା ଭଲ ଭାବରେ କାର୍ଯ୍ୟ କରିପାରେ । ୨. ପ୍ରାକ୍‌ନ୍ୟଷ୍ଟୀୟ କୋଷରେ ଏକ ସଂଗଠିତ ନ୍ୟଷ୍ଟି ନଥାଏ ଏବଂ ସେହି କୋଷର ବିଭିନ୍ନ କ୍ରିୟାଗୁଡ଼ିକ ସୁନ୍ୟଷ୍ଟୀୟ କୋଷଗୁଡ଼ିକରେ ଅଲଗା ଭାବେ କାର୍ଯ୍ୟ କରିଥାଏ । ୩. ଏହି ନ୍ୟଷ୍ଟି ବିଶିଷ୍ଟ କୋଷ ପରବର୍ତ୍ତୀ ସମୟରେ ବହୁକୋଷରେ ବିଭକ୍ତ ହୋଇ ବିଶେଷ କାର୍ଯ୍ୟ କରିପାରନ୍ତି । ଏଣୁ ନ୍ୟଷ୍ଟିଯୁକ୍ତ କୋଷ ସୁସଙ୍ଗଠିତ ଜୀବଜଗତର ଶ୍ରେଣୀବିଭାଗରେ ଏକ ବିଶେଷ ଲକ୍ଷଣ ଭାବରେ କାର୍ଯ୍ୟ କରିଥାଏ । ଶ୍ରେଣୀବିଭାଗର ପଦାନୁକ୍ରମ   ଏକାଧିକ ଜାତିର ସମାହାରରେ ଗୋଟିଏ ପ୍ରଜାତି ଗଠିତ ହୋଇଥାଏ । ସେହିପରି ଏକ ବା ଏକାଧିକ ପ୍ରଜାତିର ସମାହାରରେ ଗୋଟିଏ ବଂଶ  , ଏକ ବା ଏକାଧିକ ବଂଶର ସମାହାରରେ ଗୋଟିଏ ବର୍ଗ   ଏବଂ ଏକ ବା ଅଧିକ ବର୍ଗର ସମାହାରରେ ଗୋଟିଏ ଶ୍ରେଣୀ   ଗଠିତ ହୁଏ । ସେହିପରି କେତେକ ଶ୍ରେଣୀର ସମାହାରରେ ପର୍ବ   ଓ ବିଭିନ୍ନ ପର୍ବର ସମାହାରରେ ପ୍ରାଣୀ ଜଗତ ଓ ଉଦ୍ଭିଦ ଜଗତ ଗଠିତ ହୋଇଥାଏ ।
ଆଳୁ ଭଜା ଭାତ ଓ ରୁଟି ସହିତ ଖିଆ ଯାଉଥିବା ଏକ ପାର୍ଶ୍ୱ ଭୋଜନ । ଓଡ଼ିଶାରେ ସାଧାରଣତଃ ପଖାଳ ସହ ଏହାକୁ ପସନ୍ଦ କରାଯାଏ। ସାଧାରଣତଃ ଆମେ ରୋଷେଇ ଶିଖିଲା ବେଳେ ଆଳୁ ଭଜା ରହ ଶିଖିଥାଉ। ଉପାଦାନ ଆଳୁ - ୫-୬ଟି ତେଲ - ଆବଶ୍ୟକତା ଅନୁସାରେ ଲୁଣ - ଆବଶ୍ୟକତା ଅନୁସାରେ ହଳଦୀ - ୧ ଚାମଚ ପଞ୍ଚଫୁଟଣ - ଆବଶ୍ୟକତା ଅନୁସାରେ ଶୁଖିଲା ଲଙ୍କା -୨ରୁ ୩ଟି ତିଆରି ପ୍ରଣାଳୀ ପ୍ରଥମେ ଆଳୁକୁ ଧୋଇ , ପନିକି କିମ୍ବା ଛୁରିରେ ଛୋଟ ଛୋଟ କରି କାଟି ରଖନ୍ତୁ। ଆଳୁ ଭଜା ପାଇଁ ଆଳୁକୁ ଟିକିଓ ଲମ୍ବାଳିଆ କରି କାଟିବା ଦରକାର । ଅଳ୍ପ ଟିକେ ତେଲ କଡେଇରେ ଢାଳି ଗରମ ହେଲା ଯାଏ ରଖି ସେଥିରେ ଅଳ୍ପ କିଛି ପଞ୍ଚଫୁଟଣ,ଶୁଖିଲା ଲଙ୍କା ପକେଇ ଫୁଟିବା ପାଇଁ ଛାଡିଦେବେ । ପଞ୍ଚଫୁଟଣ ଫୁଟିଲା ପରେ ସେଥିରେ କଟା ଆଳୁ ପକେଇ ଦିଅନ୍ତୁ,ହଳଦୀ ଓ ସ୍ୱାଦ ଅନୁସାରେ ଲୁଣ ପକାନ୍ତୁ । ଆଞ୍ଚ କମ ଦେଇ ଢାଙ୍କୁଣୀ ଘୋଡେଇ ଦିଅନ୍ତୁ । କିଛି ସମୟ ପରେ ଢାଙ୍କୁଣୀ ଖୋଲି ଗୋଳେଇ ଦିଅନ୍ତୁ । ଆଳୁ ହୋଇଗଲା ପରେ ତାକୁ ବାହାର କରି ଏକ ଥାଳିରେ ପରସି ଦିଅନ୍ତୁ ।
ଚଇତି ଘୋଡ଼ା ନାଚ  (ଘୋଡ଼ା ନାଚ, ଚଇତାଳି ଘୋଡ଼ା ନାଟ ନାମରେ ମଧ୍ୟ ଜଣା) ଓଡ଼ିଶାର ଏକ ପାରମ୍ପରିକ ଲୋକନୃତ୍ୟ  । ଏହା ମୁଖ୍ୟତଃ ଓଡ଼ିଶାର ଉପକୂଳ ଅଞ୍ଚଳରେ କେଉଟମାନଙ୍କଦ୍ୱାରା ଆରମ୍ଭ ହୋଇ ସେହି ଅଞ୍ଚଳମାନଙ୍କରେ ଚୈତ୍ର ମାସ ପୂର୍ଣ୍ଣିମା ତିଥିରେ ପରିବେଷିତ ହୋଇଥାଏ । କେଉଟମାନେ ବାଉଁଶ ବତାରେ ଘୋଡ଼ାର ପାଦହୀନ ଦେହ ଓ ବେକ ଆକାରର ଗୋଟିଏ ଥାଟ ତିଆରି କରି ତା ଉପରେ ଲୁଗା ଆଦି ଘୋଡ଼ାନ୍ତି ଓ ବେକ ଉପରେ ଘୋଡ଼ାମୁହଁ ପରି ଚିତ୍ରିତ ମୁଖାଟିଏ ଲଗାନ୍ତି ଉକ୍ତ ଚଇତିଘୋଡ଼ାର ପିଠିରେ ଗୋଟିଏ କଣା ଥାଏ ସେହି କଣାବାଟେ ମନୁଷ୍ୟ ଅଣ୍ଟା ପର୍ଯ୍ୟନ୍ତ ପଶି କରି ଭୂମିରେ ଠିଆହୁଏ ଓ ଘୋଡ଼ାରୂପର ଆଗରୁ ଓ ପଛରୁ ଡ଼ୋରି ଲଟକା ଯାଏ ମନୁଷ୍ୟର ଅଣ୍ଟାଠାରୁ ନିମ୍ନ ଅଂଶ ଘୋଡ଼ା ଭିତରେ ଲୁଚି ଥାଏ ଓ ଅଣ୍ଟାଠାରୁ ଉପର ଅଂଶ ଘୋଡ଼ା ଭିତରେ ବସିବା ପରି ଅନୁମିତ ହୁଏ । ଏ ବ୍ୟକ୍ତି ନାଚିବା ସଙ୍ଗେ ସଙ୍ଗେ ଘୋଡ଼ା ମଧ୍ୟ ନାଚେ ଘୋଡ଼ାର ମୁହଁଆଡ଼େ ଲଗାମପରି କନାଡ଼ୋରି ବନ୍ଧା ହୋଇଥାଏ ଉକ୍ତ ଡ଼ୋରିକୁ ନାଚିବାବାଲା ଧରି ଘୋଡ଼ାର ଲଗାମ ଧରିବାର ଅଭିନୟ କରେ କେଉଟମାନେ ଏହି ପର୍ବ ଉପଲକ୍ଷରେ ଚଢ଼େଇବା ଓ ଚଢ଼ଉଣୀ ବେଶ ହୋଇ ନାଚନ୍ତି ଓ ଗୀତ ବୋଲନ୍ତି । ଘୋଡ଼ାନାଚରେ ଜଣେ ଲେଖାଏଁ ଗାୟକ, ପାଳିଆ, ଢୋଲକିଆ, ମହୁରିଆ, ରାଉତ, ରାଉତାଣୀ ଥାଆନ୍ତି । ଗାୟକ ବିଷୟବସ୍ତୁ ଗାଉଥିବା ବେଳେ ପାଳିଆ ପାଳିଧରେ, ଢୋଲକିଆ ବାଜା ବଜାଏ ଓ ରାଉତ ସଜ୍ଜିତ କାଠଘୋଡ଼ା ଚଢ଼ି ରାଉତାଣୀ ସହ ନୃତ୍ୟ କରୁଥାଏ । ମା  ବାସେଳୀଙ୍କ ବନ୍ଦନାରୁ ଆରମ୍ଭ ହୁଏ ଘୋଡ଼ାନାଚ, ପରେ ରାଧାକୃଷ୍ଣଙ୍କ ଲୀଳା, ଶିବପାର୍ବତୀଙ୍କ କାହାଣୀକୁ ଗୀତ ଓ ନୃତ୍ୟ ମାଧ୍ୟମରେ ପରିବେଷଣ କରାଯାଏ । ଏଥିପାଇଁ କୌଣସି ନିର୍ଦ୍ଧିଷ୍ଟ ବହି ନଥାଏ କୈବର୍ତ୍ତ ଗୀତା, କୈବର୍ତ୍ତ ପୁରାଣ ଓ କୈବର୍ତ୍ତ ସଂହିତାରୁ ବିଷୟବସ୍ତୁ ଉଦ୍ଧାର କରି ଗାୟକ ସେଗୁଡ଼ିକୁ ପାରମ୍ପରିକ ସ୍ୱରରେ ପଡ଼ିବା ଭଳି ଶବ୍ଦ ସଂଯୋଜନା କରି ସ୍ୱର ଦେଇଥାନ୍ତି । ପୌରାଣିକ କିମ୍ବଦନ୍ତୀ ପୌରାଣିକ ମତେ ସତ୍ୟଯୁଗରେ ପୃଥିବୀ ଜଳାର୍ଣ୍ଣବ ହୋଇଥିଲା । କଳ୍ପବଟ ଛଡ଼ା ଆଉସବୁ ଜଳ ମଧ୍ୟରେ ବୁଡ଼ିରହିଥିଲା । କଳ୍ପବଟରେ ଅନନ୍ତ ଶୟନରେ ଥିବା ବିଷ୍ଣୁ ନିଜ କର୍ଣ୍ଣମୂଳ ମଳିରୁ ପୁରୁଷ ତିଆରି କଲେ । ପାଣି ଭିତରେ ଥିବା ରାଘବ ମତ୍ସ୍ୟ ସେହି ପୁରୁଷକୁ ଗିଳିଦେଲା । ଚୈତ୍ର ପୂର୍ଣ୍ଣିମା ଦିନ ବିଷ୍ଣୁଙ୍କ ନିଦ୍ରାଭଙ୍ଗ ହେବାପରେ ସେ ରାଘବ ମତ୍ସ୍ୟକୁ ହତ୍ୟାକରି ପୁରୁଷକୁ ଉଦ୍ଧାର କଲେ ଓ ସେ ପୁରୁଷ କୈବର୍ତ୍ତ ନାମରେ ନାମିତ ହେଲା । ପୃଥିବୀ ପୂର୍ବ ଅବସ୍ଥାକୁ ଫେରିଲା । ବିଷ୍ଣୁ କୈବର୍ତ୍ତକୁ ଘୋଡ଼ା ଦେଇ ତାର ଆରାଧ୍ୟ ଦେବୀ ବାସେଳୀ ଠାକୁରାଣୀଙ୍କୁ ଆରାଧନା କରି ସୁଖରେ ବଞ୍ଚିବାକୁ କହିଲେ । ସେବେଠାରୁ କୈବର୍ତ୍ତ ମାଛ ମାରିଲା ଓ ଚୈତ୍ର ପୂର୍ଣ୍ଣିମାରେ ବାସେଳୀଙ୍କୁ ପୂଜା କରି ତାଙ୍କ ପାଖରେ ଘୋଡ଼ା ନାଚ କଲା । ଏହିଦିନ କୈବର୍ତ୍ତମାନେ ନୂଆବସ୍ତ୍ର ପିନ୍ଧିବା ସହ ଡ଼ଙ୍ଗା ଓ ଜାଲ ପୂଜା କରିଥାନ୍ତି । ଅନ୍ୟ ଏକ ମତ ଅନୁସାର ରାମଚନ୍ଦ୍ର ବନବାସ କରିବାକୁ ଯିବା ସମୟରେ ତାଙ୍କୁ ଯେଉଁ ଧୀବର ବା ଦାସରାଜ ଡଙ୍ଗାରେ ବସାଇ ସରଯୁନଦୀକୁ ପାର କରାଇଥିଲା, ରାମଚନ୍ଦ୍ର ତାକୁ ଗୋଟିଏ ଘୋଡ଼ା ପୁରସ୍କାର ରୂପେ ଦେଇଥିଲେ; ସେହି ଦିନରୁ କେଉଟମାନେ ଘୋଡ଼ାର ରୂପ ନିର୍ମାଣ କରି ପୂଜା କରି ଆସୁଅଛନ୍ତି ।
ବିଶ୍ୱନାଥ ପଣ୍ଡିତ  (୩ ଜାନୁଆରୀ ୧୯୧୯ - ୧୯ ମଇ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିର ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ବିଶ୍ୱନାଥ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କଟକ ସିଟି ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଶ୍ୱନାଥ ପଣ୍ଡିତ ୧୯୧୯ ମସିହାର ଜାନୁଆରୀ ମାସ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମନାଥ ପଣ୍ଡିତ । ବିଶ୍ୱନାଥ‌ଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ବିଶ୍ୱନାଥ ପଣ୍ଡିତ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବିଶ୍ୱନାଥ ପଣ୍ଡିତ ୨୦୦୨ ମସିହାର ମଇ ମାସ ୧୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।
ଚନ୍ଦ୍ର ଶେଖର ସିଂହ ଭୋଇ  (୧୨ ଫେବୃଆରୀ ୧୯୩୫ - ୨୩ ଡିସେମ୍ବର ୧୯୬୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଲାଙ୍ଗୀର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ଚନ୍ଦ୍ର ଶେଖର ସିଂହ ଭୋଇ ୧୯୩୫ ମସିହାର ଫେବୃଆରୀ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାହିଧର ସିଂହ ଏବଂ ପତ୍ନୀଙ୍କ ନାମ ଉମାରାଣୀ ସିଂହ। ରାଜନୈତିକ ଜୀବନ ଚନ୍ଦ୍ର ଶେଖର ସିଂହ ଭୋଇ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଚନ୍ଦ୍ର ଶେଖର ସିଂହ ଭୋଇ ୧୯୬୯ ମସିହାର ଡିସେମ୍ବର ୨୩ ତାରିଖରେ ୩୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ପ୍ରଫୁଲ୍ଲ ମାଝୀ  (ଜନ୍ମ: ୧ ଫେବୃଆରୀ ୧୯୫୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୨୦୦୬ ଉପ ନିର୍ବାଚନର, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଫୁଲ୍ଲ ମାଝୀ ୧୯୫୦ ମସିହାର ଫେବୃଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନଟବର ମାଝୀ ଓ ପତ୍ନୀଙ୍କ ନାମ ତ୍ରିବେଣୀ ମାଝୀ । ତାଙ୍କର ଶିକ୍ଷାଗତ ଯୋଗ୍ୟତା ଏମ୍.ବି.ବି.ଏସ୍. । ରାଜନୀତିଜ୍ଞ ଗଜଧର ମାଝୀ ତାଙ୍କର ଶଶୁର । ରାଜନୈତିକ ଜୀବନ ପ୍ରଫୁଲ୍ଲ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।
ଉମାରାଣୀ ପାତ୍ର  ଜନ୍ମ: ୧୨ ମଇ ୧୯୫୪‌  ଜଣେ ଓଡ଼ିଆ ରାଜନୀତିଜ୍ଞା, କବି ଓ କଥାକାର । ସେ ଭାରତୀୟ ଜାତୀୟ କଂଗ୍ରେସ ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ଉମାରାଣୀ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରିଥିଲେ । ୧୯୮୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତାଙ୍କ ରଚିତ କିଛି କବିତା କିଛି ପତ୍ରପତ୍ରିକାରେ ପ୍ରକାଶ ପାଇଥିଲା ଏବଂ ସେ ଆଲ୍ ଇଣ୍ଡିଆ ରେଡ଼ିଓରେ ଜଣେ କଥାକାର ଭାବରେ କିଛି ଗଳ୍ପର ଉପସ୍ଥାପନା କରିଥିଲେ । ଜନ୍ମ, ଶିକ୍ଷା ଓ ପରିବାର ଉମାରାଣୀ ପାତ୍ର ୧୯୫୪ ମସିହାର ମଇ ମାସ ୧୨ ତାରିଖ ଦିନ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପଞ୍ଚାନନ ଧର । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ଇଣ୍ଟରମିଡିଏଟ୍ ଥିଲା । ସେ କାର୍ତ୍ତିକେଶ୍ୱର ପାତ୍ରଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ତିନୋଟି ଝିଅ ଓ ଗୋଟିଏ ପୁଅ ଅଛନ୍ତି । ଉମାରାଣୀଙ୍କର ପତି କାର୍ତ୍ତିକେଶ୍ୱର ପାତ୍ର ଜଣେ ଭାରତୀୟ ରାଜନୀତିଜ୍ଞ ଏବଂ ଓଡ଼ିଆ ଔପନ୍ୟାସିକ । ସେ ଓଡ଼ିଆ ଭାଷାରେ ବିଭିନ୍ନ ଗଳ୍ପ, ଉପନ୍ୟାସ ଓ ନାଟକ ଆଦି ରଚନା କରିଛନ୍ତି । ଏଥି ସହ ସେ ୧୯୭୧ ମସିହାରେ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରବର୍ତ୍ତୀ ସମୟରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ସେ ଭାରତୀୟ ସଂସଦର ତଳ ସଦନ ଲୋକ ସଭାର ୧୦ମ ଓ ୧୧ଶ ଲୋକ ସଭାକୁ ଯାଥାକ୍ରମେ ୧୯୯୧ ଓ ୧୯୯୬ ମସିହାରେ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଉମାରାଣୀ ପାତ୍ର ଭାରତୀୟ ଜାତୀୟ କଂଗ୍ରେସରେ ଯୋଗ ଦେବାପରେ ବିଭିନ୍ନ ରାଜନୈତିକ କାର୍ଯ୍ୟରେ ସଂଶ୍ଳିଷ୍ଟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରିଥିଲେ । ୧୯୮୫ ମସିହାରେ ଓଡ଼ିଶା ହୋଇଥିବା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ବିଧାନ ସଭା ନିର୍ବାଚନ ସେ ବିଜୟୀ ହୋଇ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଉମାରାଣୀ ଏହି ବିଧାନ ସଭାରେ ଭୋଗରାଇ ବିଧାନ ସଭା ନିର୍ବାଚନ ମଣ୍ଡଳୀ ଆସନରୁ ବିଧାୟିକା ଭାବରେ ୧୯୮୫ ମସିହାରୁ ୧୯୯୦ ମସିହାଯାଏଁ କାର୍ଯ୍ୟ କରିଥିଲେ । ଉମାରାଣୀ ଆମୋଶିଖ ମହିଳା ସମିତିର ସଭାପତି ଭାବରେ କାର୍ଯ୍ୟ କରିଥିଲେ ଏବଂ ରାଜ୍ୟ ସମାଜ କଲ୍ୟାଣ ଉପଦେଷ୍ଟା ବୋର୍ଡ଼ର ଜଣେ ସଦସ୍ୟା ଭାବରେ କାର୍ଯ୍ୟ କରିଥିଲେ । ସାହିତ୍ୟ ଉମାରାଣୀ ଓଡ଼ିଆ କବିତାମାନ ରଚନା କରନ୍ତି । ତାଙ୍କ ରଚିତ କିଛି କବିତା ବିଭିନ୍ନ ପତ୍ରପତ୍ରିକାମାନଙ୍କରେ ପ୍ରକାଶ ପାଇଥିଲା । ଏଥି ସହ ସେ ଅଲ୍ ଇଣ୍ଡିଆ ରେଡ଼ିଓରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଉମାରାଣୀ ରେଡ଼ିଓରେ କ୍ଷୁଦ୍ରଗଳ୍ପର ଉପସ୍ଥାପନା କରିଥିଲେ ।
ଛାତ୍ରବୃତ୍ତି ହେଉଛି ଏକ ପ୍ରକାର ଆର୍ଥିକ ସହାୟତା, ଯାହା ଛାତ୍ରମାନଙ୍କୁ ସେମାନଙ୍କର ପରବର୍ତ୍ତୀ ଶିକ୍ଷା କ୍ଷେତ୍ରରେ ଆର୍ଥିକ ସହାୟତା ଏବଂ ମାନସିକ ଉତ୍ସାହ ପାଇଁ ପ୍ରଦାନ କରାଯାଇଥାଏ  ଏହାକୁ ପ୍ରଦାନ କରିବାର ଆଧାର ମୁଖ୍ୟତ ମେଧାବୀ କିମ୍ବା ଗରିବ ଛାତ୍ରମାନଙ୍କ ପାଇଁ  ଏହା ମାଧ୍ୟମରେ, ସମ୍ମାନଜନକ ଛାତ୍ରମାନେ ଯାହାର ଆର୍ଥିକ ଅବସ୍ଥା ଭଲ, ସେମାନେ ଏକ ବଡ଼ ବିଦ୍ୟାଳୟରେ ଅଧ୍ୟୟନ କରିପାରିବେ ଏବଂ ଯେଉଁ ଛାତ୍ରମାନଙ୍କର ଆର୍ଥିକ ଅବସ୍ଥା ଭଲ ନୁହେଁ ସେମାନେ ମଧ୍ୟ ଏହି ସହାୟତା ହେତୁ ଅଧ୍ୟୟନରେ କୌଣସି ଅସୁବିଧାର ସମ୍ମୁଖୀନ ହୁଅନ୍ତି ନାହିଁ  ଏହା ଏକ ପ୍ରକାର ସହାୟତା, ତେଣୁ ଶିକ୍ଷା ପାଇଁ ନିଆଯାଇଥିବା ଋଣ ପରିଶୋଧ କରିବାକୁ ପଡୁଥିବାବେଳେ ଏହାକୁ ପରିଶୋଧ କରିବାର କୌଣସି ଆବଶ୍ୟକତା ନାହିଁ  ଆଗକୁ ଭଲ ଅଧ୍ଯୟନ ହିଁ ଏହାର ଉଦ୍ଦେଶ୍ୟ ପୂରଣ କରେ । ଏହା ପ୍ରଦାନ କରିବାର ଅନ୍ୟତମ ଉଦ୍ଦେଶ୍ୟ ହେଉଛି ଏହା ମାଧ୍ୟମରେ ଛାତ୍ରମାନେ କେବଳ ନିଜ ଶିକ୍ଷାର ସ୍ତର ବୃଦ୍ଧି କରିବା ଏବଂ ଭବିଷ୍ୟତରେ କିଛି ଭଲ କାମ ମଧ୍ୟ କରିବା।
ବାସାଲ ସେଲ କାର୍ସିନୋମା ବା ବିସିସି  (ଇଂରାଜୀ ଭାଷାରେ - - ) ଏକ ଚର୍ମ କର୍କଟ ରୋଗ    । ବାସାଲ ସେଲ କାର୍ସିନୋମା ବହୁତ ଧୀର ଗତିରେ ବୃଦ୍ଧି ପ୍ରାପ୍ତ ହୋଇ ସ୍ଥାନୀୟ ତନ୍ତୁଗୁଡ଼ିକୁ ନଷ୍ଟ କରିଦେଇପାରେ କିନ୍ତୁ ଦୂର ସ୍ଥାନ‌କୁ ବିସ୍ଥାପିତ ହୋଇପାରେନାହିଁ । ଫିକା ଚର୍ମ  , ଅଲଟ୍ରାଭାୟୋଲେଟ ରଶ୍ମୀ  , ରାଡିଏସନ ଥେରାପି  , ଆର୍ସେନିକ  , ଅଳ୍ପ ଇମ୍ମ୍ୟୁନିଟି କ୍ରିୟା   ଥିଲେ ଏହି ରୋଗ ସଙ୍କଟ ଅଧିକ ରହେ । ଶୈଶବ କାଳରେ ଅଲଟ୍ରାଭାୟୋଲେଟ ରଶ୍ମୀ ପଡ଼ିବା ବିପଦଜନ‌କ ଅଟେ । ଟାନିଙ୍ଗ ବିଛଣା   ଅଲଟ୍ରାଭାୟୋଲେଟ ରଶ୍ମୀର ଅନ୍ୟ ଏକ ଉତ୍ସ । ରୋଗୀର ପରୀକ୍ଷା ଓ ଚର୍ମ ବାୟୋପ୍ସି   କରି ରୋଗ ନିର୍ଣ୍ଣୟ କରାଯାଏ । ସନସ୍କ୍ରିନ ଯୋଗୁ ବାସାଲ ସେଲ କାର୍ସିନୋମାର ସଙ୍କଟ ପ୍ରାଭାବିତ ହୁଏ କି ନାହିଁ ତାହା ଅଜ୍ଞାତ ଅଛି । ଅପରେଶନ କରି ଏହା ବାହାର କରିଦିଆଯାଏ । ଆକାର ଛୋଟ ଥିଲେ ଏକସିସନ କରାଯାଏ, ନ‌ଚେତ ସାଧାରଣତଃ ମୋହ ଅପରେଶନ   କରାଯାଏ । ଅନ୍ୟାନ୍ୟ ଚିକିତ୍ସା ମଧ୍ୟରେ କ୍ରାୟୋସର୍ଜରି  , ଟପିକାଲ କେମୋଥେରାପି  , ଲେଜର ଅପରେଶନ   ବା ଇମିକୁଇମୋଡ   ବ୍ୟବ‌ହାର କରାଯାଏ । ବିରଳ ଦୂରବର୍ତ୍ତୀ ବିସ୍ଥାପିତ କେଶ୍‌ରେ କେମୋଥେରାପି   ବା ଟାରଗେଟେଡ ଥେରାପି   ଦିଆଯାଏ । ପୃଥିବୀରେ ହେଉଥିବା ସମସ୍ତ କର୍କଟ ରୋଗର ୩୨% କେବଳ ବାସାଲ ସେଲ କାର୍ସିନୋମା ଅଟେ । ମେଲାନୋମା   ବ୍ୟତୀତ ଅନ୍ୟ ସମସ୍ତ ଚର୍ମ କର୍କଟ ରୋଗମାନଙ୍କ ମଧ୍ୟରୁ ୮୦% କେବଳ ବାସାଲ ସେଲ କାର୍ସିନୋମା ହୁଏ । ଯୁକ୍ତରାଷ୍ଟ୍ର ଆମେରିକାରେ ବାସାଲ ସେଲ କାର୍ସିନୋମା ରୋଗରେ ୩୫୫ ଶ୍ୱେତାଙ୍ଗ ଓ ୨୫% ଶ୍ୱେତାଙ୍ଗୀ ଜୀବନର କୌଣସି ନା କୌଣସି ସମୟରେ ପୀଡ଼ିତ ହୋଇଥାଆନ୍ତି ।
ଆମାଶୟ ବା ଡିସେଣ୍ଟେରି  (ଇଂରାଜୀ ଭାଷାରେ ) ଏକ ପ୍ରକାର ପାକସ୍ଥଳୀ-ଅନ୍ତନଳୀ ପ୍ରଦାହ ବା   ଯେଉଁଥିରେ ପତଳା ଝାଡା ସହିତ ରକ୍ତ ପଡ଼େ  । ଅନ୍ୟାନ୍ୟ ଲକ୍ଷଣ ମଧ୍ୟରେ ଜ୍ୱର, ପେଟ ଯନ୍ତ୍ରଣା ଏବଂ ଅସମ୍ପୂର୍ଣ୍ଣ ମଳ ତ୍ୟାଗର ଅନୁଭବ ହୋଇପାରେ । ରୋଗ ଜଟିଳ ହେଲେ ଡିହାଇଡ୍ରେସନ୍ ହୋଇପାରେ  ଆମାଶୟର କାରଣ ସାଧାରଣତଃ ଶିଗେଲା ଜୀବାଣୁ ଯୋଗୁ ହୁଏ, ଯେଉଁ କ୍ଷେତ୍ରରେ ଏହା ଶିଗେଲୋସିସ୍ ବା ଆମୋବା ଏଣ୍ଟାମୋବା ହିଷ୍ଟୋଲାଇଟିକା ଭାବରେ ଜଣାଶୁଣା  ଅନ୍ୟାନ୍ୟ କାରଣ ମଧ୍ୟରେ କେତେକ ରାସାୟନିକ ପଦାର୍ଥ, ଅନ୍ୟ ଜୀବାଣୁ, ଅନ୍ୟ ପ୍ରୋଟୋଜୋଆ କିମ୍ବା ପରଜୀବୀ ପୋକ ଅନ୍ତର୍ଭୁକ୍ତ ହୋଇପାରେ । ଏହା ଲୋକମାନଙ୍କ ମଧ୍ୟରେ ବ୍ୟାପିପାରେ  ସଙ୍କଟକାରକ ମଧରେ ମଳଦ୍ୱାରା ଅପମିଶ୍ରିତ ଖାଦ୍ୟ ଏବଂ ଦୁଷିତ ପରିମଳ ବ୍ୟବସ୍ଥା ଯୋଗୁ ହୁଏ । ଅନ୍ତନଳୀରେ, ବିଶେଷତଃ କୋଲନ୍‌ରେ ପ୍ରଦାହ ହେବା ଯୋଗୁ ଏହି ରୋଗ ହୁଏ  ଆମାଶୟକୁ ରୋକିବା ପ୍ରୟାସରେ ଅଧିକ ବିପଦ ଥିବା ଅଞ୍ଚଳରେ ଭ୍ରମଣ କରିବା ସମୟରେ ହାତ ଧୋଇବା ଏବଂ ଖାଦ୍ୟ ନିରାପତ୍ତା ବ୍ୟବସ୍ଥା ଅନ୍ତର୍ଭୁକ୍ତ  ଏହି ଅବସ୍ଥା ସାଧାରଣତଃ ଏକ ସପ୍ତାହ ମଧ୍ୟରେ ନିଜେ ସମାଧାନ ହେଉଥିବାବେଳେ, ରିହାଇଡ୍ରେସନ୍ ସଲ୍ୟୁସନ୍ ବା ଓଆରଏସ ପରି ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ପିଇବା ଏକ ଗୁରୁତ୍ୱପୂର୍ଣ୍ଣ ବ୍ୟବସ୍ଥା  ବିକାଶଶୀଳ ଦେଶରେ ଭ୍ରମଣ ସହ ଜଡ଼ିତ ମାମଲାଗୁଡ଼ିକର ଚିକିତ୍ସା ପାଇଁ ଆଜିଥ୍ରୋମାଇସିନ୍ ଭଳି ଆଣ୍ଟିବାୟୋଟିକ୍ ବ୍ୟବହାର କରାଯାଇପାରେ। ଯେତେବେଳେ ଲୋପେରାମାଇଡ୍ ଭଳି ଡାଇରିଆ ହ୍ରାସ ପାଇଁ ବ୍ୟବହୃତ ହେଉଥିବା ଔଷଧଗୁଡ଼ିକ ନିଜେ ସୁପାରିଶ କରାଯାଏ ନାହିଁ, କିନ୍ତୁ ସେମାନେ ଆଣ୍ଟିବାୟୋଟିକ୍ ସହିତ ଏକାଠି ବ୍ୟବହୃତ ହୋଇପାରନ୍ତି  ଶିଗେଲା ଯୋଗୁ ବର୍ଷକୁ ୧୬୫ ନିୟୁତ ତରଳ ଝାଡ଼ା ଏବଂ ବର୍ଷକୁ ୧.୧ ନିୟୁତ ମୃତ୍ୟୁ ଘଟିଥାଏ ଓ ପ୍ରାୟ ବିକାଶଶୀଳ ଦେଶମାନଙ୍କରେ ଏହି ସମସ୍ତ ରୋଗ ହୋଇଥାଏ। ପରିମଳ ଖରାପ ଥିବା ଅଞ୍ଚଳରେ ପ୍ରାୟ ଅର୍ଦ୍ଧକ ସଂଖ୍ୟକ ରୋଗ ଏଣ୍ଟାମୋଏବା ହିଷ୍ଟୋଲାଇଟିକା କାରଣରୁ ହୁଏ। ଏଣ୍ଟାମୋବା ହିଷ୍ଟୋଲାଇଟା ଲକ୍ଷ ଲକ୍ଷ ଲୋକଙ୍କୁ ପ୍ରଭାବିତ କରିଥାଏ ଏବଂ ଏହା ଯୋଗୁ ବର୍ଷକୁ ୫୫,000ରୁ ଅଧିକ ମୃତ୍ୟୁ ଘଟିଥାଏ। ଏହା ସାଧାରଣତଃ କେନ୍ଦ୍ରୀୟ ଏବଂ ଦକ୍ଷିଣ ଆମେରିକା, ଆଫ୍ରିକା ଏବଂ ଏସିଆର କମ୍ ବିକଶିତ ଅଞ୍ଚଳରେ ଘଟିଥାଏ  ଅନ୍ତତଃ ପକ୍ଷେ ହିପୋକ୍ରାଟସ୍ ସମୟରୁ ଆମାଶୟ ରୋଗର ବର୍ଣ୍ଣନା କରାଯାଇଛି
ରାମ୍ନଗର, ପଶ୍ଚିମ ଚମ୍ପାରଣ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ପଶ୍ଚିମ୍ ଚମ୍ପରନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାମ୍ନଗର, ପଶ୍ଚିମ ଚମ୍ପାରଣ ୨୭.୧୬୫୮ ଉତ୍ତର ଅକ୍ଷାଂଶ ଓ ୮୪.୩୨୩୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୮୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାମ୍ନଗର, ପଶ୍ଚିମ ଚମ୍ପାରଣ ସହରର ମୋଟ ଜନସଂଖ୍ୟା ୩୮୫୪୯ ଅଟେ । ସେଥି ମଧ୍ୟରୁ ୫୩.୧୫% ଜଣ ପରୁଷ ହୋଇଥିବା ବେଳେ ୪୬.୮୫% ଜଣ ନାରୀ ଅଟନ୍ତି । ରାମ୍ନଗର, ପଶ୍ଚିମ ଚମ୍ପାରଣର ସାକ୍ଷରତା ହାର ୪୮.୩୩% ଅଟେ । ଏହା ଜାତୀୟ ହାରଠାରୁ ୧୬.୫୧% ପ୍ରତିଶତ କମ ଅଟେ । ସେଥିରୁ ୩୦.୪୩% ପ୍ରତିଶତ ପୁରୁଷ ଓ ୧୭.୯୦% ନାରୀ ଅଟନ୍ତି । ୧୯.୩୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାମ୍ନଗର, ପଶ୍ଚିମ ଚମ୍ପାରଣର ସରକାରୀ ଭାଷା ଅଟେ ।